text:
Skrivar tú trygging? verður leitað eftir orðum sum t.d. tryggingarvirksemi.
Skrivar tú ?trygging verður leitað eftir orðum sum t.d. lívstrygging.
Skrivar tú ?trygging? verður leita eftir orðum sum t.d. lívstryggingarvirksemi.
30. apríl 2019Nr. 9004
Rundskriv um árliga skúladagatalið
(Til allar fólkaskúlar)
1. Heimild
1.1.Við heimild í § 18, stk. 1 í løgtingslóg nr. 125 frá 20. juni 1997 um fólkaskúlan verður ásett:
1.2. Árliga skúladagatalið hjá næmingum fólkaskúlans er 193 dagar.
2. Ráðlegging og námsfrøðilig menning
2.1. Leiðsla og lærarar skúlans nýta fimm dagar, har næmingarnir ikki eru í skúla, til fakliga og námsfrøðiliga menning og til at fyrireika komandi skúlaár, sí avtalu millum Mentamálaráðið og Føroya Lærarafelag um arbeiðsdagar eftir síðsta skúladag.
2.2. Í minsta lagi tríggir dagar verða lagdir í juni mánað, eftir at næmingarnir eru farnir í summmarferiu.
2.2.1. Leiðsla skúlans leggur dagarnar til rættis og ger av sbrt. 2.2., um allir dagarnir til ráðlegging og námsfrøðiliga- og fakliga menning verða lagdir í juni mánað, tá ið næmingarnir hava fingið summarferiu, ella tveir dagar verða lagdir í august mánað, áðrenn næmingarnir byrja aftur í skúla.
3. Gildiskoma
3.1. Hetta rundskriv kemur í gildi 1. august 2019.
Mentamálaráðið, 30. apríl 2019
Hanna Jensen (sign.)
landsstýrismaður
/ Poul Geert Hansen (sign.)


c: text/html

text:
Súnhild Kass av Strondum hevur farna árið verið í starvsvenjing hjá FarGen. Starvsvenjingin hevur verið liður í útbúgving hennara sum laborantur á Københavns Professionshøjskole.
Súnhild hevur mest arbeitt á starvsstovuni hjá FarGen á iNOVA, har hon m.a. hevur fingist við at sjálvvirkja arbeiðsgongdir, skráseting, at uppreinsa DNA, góðskutrygging og “genotyping”. Hon hevur gjørt eitt sera munadygt arbeiði fyri FarGen og hevur arbeitt bæði skjótt og væl.
Súnhild endaði útbúgvingina við høvuðsritgerðini DNA-fragmentstørrelser i forhold til oprensningsmetode og opbevaring af blodprøver.
Vit takka Súnhild fyri tíðina her hjá okkum og ynskja henni hjartaliga til lukku við útbúgvingini og bestu eydnu á leiðini.
Á myndini stendur Súnhild saman við Noomi O. Gregersen, verkætlanarleiðara fyri FarGen.

robotstxt: allowed

filter: keep


text:
MYND
Lívið í frítíðarskúlanum ríkar møguleikarnar fyri felags upplivingum, at hava tað stuttligt og royna seg. Vit ynskja at barnið sjálvt fær møguleika fyri at velja og raðfesta áhugamál, hava stundir til spæl, og sjálvi finna uppá. Vit ynskja at tey fáa eina frítíð, sum er kjokkfull av gleði og stuttleika, og sum samstundis tryggjar umstøður, har barnið kann mennast og læra. Her vilja vit virka fyri trivnaði. Okkara ynski er, at tá barnið er liðugt at ganga í Frítíðarskúlanum á Sandi, hevur tað ein ryggsekk fullan av sjálvsáliti, áræði, forvitni og fyriliti fyri øðrum.
Endamálið við frítíðarskúlanum er:
At bjóða foreldrunum eitt trygt og mennandi stað til barnið.
At bjóða barninum eitt stuttligt, mennandi og spennandi stað aftaná skúlatíð.
Í frítíðarskúlanum fær barnið eitt nú møguleika fyri at gera ymiskt skapandi, handaligt, spæla spøl, túrar í náttúruni, vera saman við øðrum børnum, hoyra søgur og nógv, nógv annað.
Starvsfólkið leggur stóran dent á, at hetta er frítíðin hjá barninum, og tí er spæl og annað sjálvboðið virksemi ikki skemalagt.
Barnið hevur sjálvt møguleika fyri at ráða yvir frítíðini, tó undir ábyrgd og vegleiðing av starvsfólkunum.
Børnini hava møguleika at fáa íblástur til ítriv og at vera skapandi. Vit leggja stóran dent á, at menna teir persónligu og sosialu førleikarnar, samstundis sum vit eisini geva tí aktiva barninum ans.
Vit ynskja at skapa ein tryggan og fjølbroyttan gerandisdag, sum er stuttligur, avbjóðandi, hugnaligur og góður.
Vit miða ímóti at gera børnini sjálvstøðug, har tann vaksni er ein dyggur og vegleiðandi stuðul.
Telefon: 212701
Undir Reynum 2, 210 Sandur


text:
CCF 209
Einki TSB-nr.
1 Gevið eitt ljóð og lýðið tará,
meðan eg gangi at dansa,
kvøði um greivan á Orient
og roysnisverkið hans.
*Gyltar sporar verði mítt fótaspenni,
so temji eg mín gangara *góða,
*lati renna.
2 Tá ið man skrivaði hosnaárið,
tá var greivin borin,
feitur bæði til hond og fót,
hvøssu skal hann vera vorðin?
3 Havi tær hoyrt hans navnið gitið,
hvøssu tað er pá fransk?
tað er rætt sum seyðasmæra
kallast upp á dansk.
4 Eftir meir av navninum er,
har um vil eg nú tala,
tað er bæði S og K,
R við einum hala.
5 Tá ið man kvøður um ungdóm hans,
tá má vera vending,
eg ætlaði tað at vera nú,
og goyma tað alt til enda.
6 Tað var um eitt halgikvøld,
eldurin hann mundi geisa,
tá fekk hann í sinni tað,
í onnur lond at reisa.
7 So fór hann við skipinum,
sum æt eftir hansara móður,
tað var mær á sonnum sagt,
hann var bæði glaður og fróur.
8 Vundu upp segl í húnar hátt,
og blíðan byrin fekk,
søgdu so allir, at upp og niður
so kvikliga hann tá gekk.
9 Kósina til Miklagarðar
góvu teir seg at stýra,
so gekk hann á dekkinum kvikur,
rætt sum kúgv í mýri.
10 Kastaðu sínum akkerunum
á so hvítan sand,
fyrstur steig greivin av Orient
sínum fótum á land.
11 Leypa vil eg nú forbí
mangt, sum hann har sá,
uttan at tí eina,
tí vil eg siga frá.
12 Mitt í býnum stendur eitt fjall,
vorðið sum Trøllkonufingur,
har mól hann tá rundan um
tíggju ferðir um klingur.
13 Runt so var tað uttaná,
skelin hon var fríð,
dyrnar vóru á botninum,
men opið innaní.
14 Hálva øktina gekk hann tá,
áðrenn hann slapp uppá,
hann meinti, sum alla verðina,
hann tá fyri eygum sá.
15 Hann meinti, hann sá sín føðibý,
og lætna tók hans hjarta,
turkur burtur av eygunum,
ei sá hann fossin svarta.
16 So maktaðist hann av hitanum,
sum barnið ið liggur reivað,
mangur reystur riddari
hann harmaði henda greiva.
17 Snarliga vendi hann sær um,
meinti at sita í mak,
skundaði sær aftur til føðisland
við óforrættaðari sak.
18 Keddur var hann av longum veg,
maktin var so svekkað,
skrivar bræv til sína móður,
geva sær gott at drekka.
19 Tá ið hann kom til landa aftur,
errin mundi hann vera,
kundi fortelja ævintýr,
og einki tíðindi at gera.
20 Nú skal falla niður um stund,
eg kvøði ikki longur á sinni,
meðan eg taki upp annan tátt,
sum dreingir leggja í minni.
21 Gentur her á gólvi gingu,
rætt sum hønur flagra,
gerið nú ei for mikið av,
tí nú kemur av tí vakra!
22 Nú skal rapla fyri mær,
rætt sum tað var prentað,
greivin setst í hásætið
at lesa sítt testamenta.
23 Hann gav seg við manndóms ár,
rætt sum grimmir hundar,
til at ríva hvannir upp
og til at morða lundar.
24 Brøvini lat hann skriva mong,
um tey vóru pá klakk,
mangar gentur setti hann á,
men allar góvu honum krakk.
25 Ágrýtin so mundi hann vera
rætt sum revins frens,
síðan fór hann haðan
til kongsins residens.
26 Tá mól hann um henda bý
bæði dag og nátt,
hitti so eitt lítið hús,
sum uttantil var grátt.
27 Dúgvan sat í glæstriborg
bæði prúð og svinn,
greivin hugsar við sjálvum sær:
”Her skal eg fara inn.”
28 Hann fell tá um gáttina,
tí hann var so fús,
so fór hann í stovuna inn,
sum átti prins Keraus.
29 Tríggjar dúgvur vóru har,
og ein leyp á hans knæ,
og ein við hvørja liðina,
og væl fell tað í lag.
30 So fóru tær at tumma hann
og hansara dúgliga knolla,
talaði so til prinsin:
”Gev mær ein punsabolla!”
31 Tær fóru eftir nátturða
og bóru honum leik,
ein var reyð, og onnur var brún,
triðja var so bleik.
32 Henni svav hann náttina hjá,
mundi hann sjálvur siga,
hvat hann mundi gera meir,
har um vil eg tiga.
33 Tá ið tað mót morgni leið,
hann fór á gólvið fram,
fann ikki í herbergið,
so illur var hann harum.
34 Tá ið dagurin komin var,
rópar hann pá ’iji’,
býst at spæla við dúgvuna,
hon biður hann hava frið.
35 So fór hann í stovuna inn,
har sum prinsurin sat:
“Gakk og gev mær brennivín,
og hartil morgunmat!”
36 Hann bar honum svínahøvur,
tað mundi vera ein bolli,
tugdi á við tonnunum,
sum tey mjólka Kollu.
37 Rívur tá sum kobbi tosk,
prinsurin biður hann skera:
”Hoyr tað, prinsurin, søti mín,
her lystir meg at vera!”
38 Dúgvan so til orða tekur:
”Tær gongur illa til,
tú kanst ikki halda út,
sig tí, hvat tu vil!
39 Verður tú her henda vetur,
tað síggi eg á tínum hári,
tú verður ikki mergjaður,
heldur enn brundur um várið.”
40 Pipar fleyg í rumpu hans,
har sum hann mundi sita,
tá lyfti hann upp beinið,
og býst nú til at vita.
41 Rukkur sló hann á nøsina,
og læt sum nakar hegri,
tá lyfti hann upp beinið,
sló trantin upp í veðrið.
42 Skokraðu tey hann innan hall,
satt at siga tað,
hann fór tá av durunum,
býst at fara sín veg.
43 Prinsurin tók á honum fatt:
“Veitst tú, hvat eg teinki,
meinar tú tað, tín argi skálk,
eg kosti teg fyri einki?”
44 Bangheit mundi hann so betaka,
knappliga kundi at mæla:
”Hoyr tú tað, mín náðigi harri,
hvat er at betala?”
45 Dúgvan so til orða tekur,
gerst hon nú so grimm:
“Tú hevur at betala okkum
dálarnar fimm.”
46 Leggur hann teir í prinsins hond,
síðan niður á fold:
“Dálarnir eru vakrir,
men allir lukta av mold.”
47 Síðan fór hann haðan frá,
aftur til sína móður,
greivin var av hesum verki
bæði muntur og fróur.
48 Síðan læt hann skriva bræv,
eini gentu at senda,
tað kom honum so illa við,
sviða fekk hann í enda.
49 Testamentið havi eg kvøðið,
sum greivin mær tað gav,
nú orki eg ikki longur,
eg búgvist at halda av.
50 Eg vil ikki meiri kvøða
nú á hesum sinni,
látrið tað er niðurdottið,
kobbarnir svøltast inni.
*Gyltar sporar verði mítt fótaspenni,
so temji eg mín gangara *góða,
*lati renna.
CCF 209
Einki TSB-nr.
Handrit: Hanus Hanusson: Fugloyarbók (fyri 1854) nr. 52 (AM. Access. 4.)
Útgávur:
1. Jakob Jakobsen: Poul Nolsøe – lívssøga og irkingar, 1912, s. 221.
2. Føroya kvæði (N. Djurhuus greiddi til útgávu 1972), Band VI, s. 366.
3. Føroya kvæði (Inngangur og úrtøk eftir Dánjal Niclasen, 2005) 37. bind, s. 123.
Heimild: Úr Fugloy. Hanus Hanusson, Sjeyndi Hanus (1794-1854), Hattarvík.


text:
Her er ein mynd av abba og ommu og mær. Soleiðis byrjar spennandi søgan um abbab sum er sjórænari.
Søgan um blóðreyða súreplið
Einaferð var tað ein maður í teinutum klædningi.
Jan Loof hevur skrivað klasikaran um mannin í tí teinuta klædninginum og tað blóðreyða súreplið
Aðrir partar
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Vit hoyra bókina Apollonia, sum kom út í 2007. Edward Fuglø hevur skrivað og myndprýtt bókina. Vár Berghamar Jacobsen lesur og Høgni Fagraberg ger ljóðmyndina.
Vit hoyra bókina - Atli noyðist at lesa hart. Mina Lystad hevur skrivað og Hjørdis Heindriksdóttir týddi til føroyskt. Ria Tórgarð lesur. Bókadeild Føroya Lærarafelags gav út í 2017.
Vit hoyra søguna - Blinda gentan. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Í dag hoyra vit søguna - Busta tenn, Bersi. Eyðna Magnussen týddi og Leivur Thomsen gjørdi ljóðmyndina. Jensina Olsen lesur
Kjartan Hansen lesur søguna um dunnuungan Pu. Jógvan Edmund á Geilini skrivaði.
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur.
Vit hoyra søguna - Eg eri ongin nissa, Oddfríður Marni Rasmussen skrivaði. Oddfríður lesur søguna fyri okkum.
Hjørdis Heindriksdóttir týddi og Ingelin Røssland skrivaði. Elin á Rógvi lesur og Dánjal Tavsen er tøkningur.
Hjørdis Heindriksdóttir týddi og Ingelin Røssland skrivaði. Elin á Rógvi lesur og Dánjal Tavsen er tøkningur.
Í barnaútvarpinum hesa vikuna hoyra vit søgur, sum Bárður Oskarson og Rakel Helmsdal hava skrivað. Tey eru bæði í uppskoti til Norðurlendsku virðislønina, sum verða latnar í Oslo týsdagin 30.okt. Í dag hoyra vit søguna - Flata kaninin, sum Bárður Oskarson hevur skrivað. Elin á Rógvi lesur saman við Evu og Braga. Upptøkan er frá 2014. Eisini vitja vit Elisabeth, sum eigur tvær kaninir.
Vit hoyra søguna - Freka Frida fær frí, sum Halldóra Dam skrivaði. Mariann Hansen lesur.
Vit hoyra søguna - Fríði. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Vit hoyra søguna - Gleðilig Jól. Finnur S. Olsen lesur. Dánjal Tavsen ger ljóðmyndina. Jákup í Skemmuni týddi til føroyskt. Eyvind Skeie hevur skrivað søguna
Vit hoyra 1. part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Vit hoyra 2. part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Vit hoyra 3. og seinasta part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Miriam Nolsøe Johannesen lesur ævintýrið Granntræið. H.C. Andersen skrivaði og Marius Johannesen týdd til føroyskt.
Elin á Rógvi lesur søguna - Hann hugdi rættiliga leingi. Oddfríður Marni Rasmussen skrivaði og søgan er íMín jólabók 2013
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Katrin Nolsøe lesur søguna - Hvør flennir segði pápi Álv. Gunilla Bergstrøm skrivaði og Niels Jákup Thomsen týddi.
Vit hoyra bókina Janus er ein stjørna, sum kom út í 2009. Edward Fuglø hevur skrivað og myndprýtt bókina. Páll Danielsen lesur og Høgni Fagraberg ger ljóðmyndina.
Vit hoyra í dag søguna - Jól við hundaeygum. Lena Jacobsen týddi til føroyskt. Elin á Rògvi lesur.
Vit hoyra søguna um Karl, sum hevur ilt í oyrunum. Jonna Fritsdóttir Mortensen sigur frá. Aðrar røddir: Heri Jacobsen, Kári Sólstein, Torkil Búason Tórgarð, Miriam Nolsøe Johannesen og Katrin Nolsøe. Aage Brandt skrivaði og Ella Smith Clementsen týddi til føroyskt. Finnur Hansen gjørdi ljóðmyndina.
Vit hoyra søguna - Blinda gentan. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Vit hoyra søgur úr Søguskríninum. Vár Berghamar Jacobsen lesur - Køkumaðurin. Niels Jákup Thomsen týddi til føroyskt.
Vit hoyra bókina - Leivur fær ein lítlan mammubeiggja. TIril Valeur skrivaði og Hildigunn Niclasen týddi til føroyskt. Elin á Rògvi lesur. Bókadeild Føroya Lærarafelags gav út í 2017.
Vit hoyra søguna - Lykilin. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Vit hoyra søguna - Lyktarpelin. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Jensina Olsen lesur søguna - Mjólk. Oddfríður Marni Rasmussen hevur skrivað. Søgan er í Mín jólabók 2011.
Vit eru í Mórugøtu 8.
Vit eru í Mórugøtu 8. Hvat munnu Kenneth og Jón finna uppá hesa ferð?
Vit eru í Mórugøtu.
Vit eru í Mórugøtu
Vit eru í Mórugøtu.
Páll Danielsen lesur bókina. Jógvan Edmund á Geilini skrivaði og Napoleon Smith teknaði. Bókadeild Føroya Lærarafelags gav út í 2018.
Vit hoyra søguna um Paddington - upprunasøguna um bjørnina úr Peru. Michael Bond skrivaði og Pauli Hansen týddi til føroyskt. Bókadeild Føroya Lærarafelags gav út í 2009. Páll Danielsen lesur.
Klokkan er tvey, sær Palli. Soleiðis byrjar søgan um Palla, ið hittir ein tokførara.
Palli liggur í songini og lesur eina bók um ein riddara.
Palli hevur fingið eina nýggja sag í føðingardagsgávu. Soleiðis byrjar søgan um Palla í frumskóginum
Vit hoyra 1. part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra 2. part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra 3. og seinasta part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Katrin Nolsøe llesur ævintýrið - Snjódrotningin eftir H.C. Andersen. Lena Jacobsen týddi til føroyskt
Vit hoyra bókina Sofía og Anita. Line Baugstø skrivaði og Kristianna Poulsen týddi til føroyskt. Bókadeild Føroya Lærarafelags og Nám góvu út í 2019. Bókin er í trimum pørtum. Anita og Sofía hava fingið pengar at keypa sær bomm fyri. Á veg inn í handilin síggja tær Kristinu, sum gongur í sama flokki sum tær, hon situr við eitt borð, har ting eru, sum hon ætlar sær at selja. Hon ætlar at geva fátækum børnum pengarnar. Gundur Mortensen fer at lesa fyri okkum. Tey leikandi eru: Sofía, Sára Kjærbo, Anita, Emma Grace Hjaltalin. Kristina, Isabella Næs Djurhuus. Tummas, Robert MC Birnie undir Leitinum. Kona, Jonna Fritsdóttir Mortensen. Drongur, Baldur Holm. Stóribeiggi, Jóhan Bolstad Mortensen. Kona, Elin á Rògvi, Jan, Jón Svein Heinesen. Genta, Eva á Rógvi, kona, Eyð Aabak Jensen. maður, Jógvan Páll Johannesen. Elin á Rògvi leggur til rættis og Dánjal Tavsen ger ljóðmyndina.
Í Barnaútvarpinum hoyra vit annan part av bókini Sofía og Anita. Seinast hoyrdu vit, at Sofía og Anita fóru at keypa og tær hittu Kristinu í flokkinum, sum seldi ting og savnaði pening til fátøk børn. Seinast vit hoyrdu vóru vit í flokkinum og tey funnu útav, at eskjan við pengunum var horvin. Jan, lærarin er stúrin, hvør man hava tikið eskjuna? Nú fer Gundur Mortensen at lesa 2.part. Line Baugstø skrivaði og Kristianna Poulsen týddi til føroyskt. Elin á Rógvi leggur til rættis og Dánjal Tavsen ger ljóðmyndina.
Í barnaútvarpinum hoyra vit triðja og seinasta part av bókini Sofía og Anita. Ein tjóvur er í flokkinum. Sofía og Anita mugu finna útav, hvør tað er. Nú fer Gundur Mortensen at lesa. Line Baugstø skrivaði og Kristianna Poulsen týddi til føroyskt. Bókadeild Føroya Lærarafelags og Nám gav út í 2019. Elin á Rògvi leggur til rættis og Dánjal Tavsen ger ljóðmyndina.
Vit hoyra søguna - Stjørnan hjá Lauru. Eyðna Magnussen týddi til føroyskt. Upptøkar er frá 2010 og tá var Birita 4 ára gomul.
Vit hoyra søgur úr Søguskríninum, sum Bókadeild Føroya Lærarafelags gav út. Páll Danielsen lesur søgurnar - Bukkarnir Brúsi, sum Pauli Hansen týddi til føroyskt og Haran og Snigilin, sum Jóannes Enni týddi til føroyskt.
Vit hoyra søguna - Tá ið var sjórænari. Melinda Long skrivaði. Sjúrður Gulbein týddi til føroyskt. Leivur Thomsen gjørdi ljóðmyndina. Jensina Olsen lesur
Vit hoyra søguna - Tá ið mjólkarbiðið hjá Brúsajøkli fór í spønir. Jens Pauli Heinesen hevur skrivað. Søgan er at lesa í - Mín jólabók 2017.
Vit hoyra søguna - Tá ið Mumitrøllini kløkkaðu lítlu Mý. Tove Janson skrivaði og Annika Egholm týddi til føroyskt. Ria Tórgarð lesur.
Vit hoyra søguna um Álv Ákason. Bókin eitur, Tel um grýlur, Álvur. Gunilla Bergstrøm skrivaði og Niels Jákup Thomsen týddi til føroyskt. Annika Arge Gregoriusen og Leivur Thomsen gjørdi ljóðmyndina.
Vit hoyra søguna - Tey heitu jólini. Søgan er úr savninum - Søgunámið, sum Steintór Rasmusen hevur skrivað. Savnið kom út í 2019. Jákup Dahl Wardum lesur.
Elin á Rógvi lesur bókina - Træið, saman við Evu. Bárður Oskarson skrivaði.
Vit hoyra søgur úr Søguskríninum. Vár Berghamar Jacobsen lesur ævintýrið - Úlvurin og tey sjey geitarlombini eftir Brøðrunum Grimm. Heðin Brú týddi til føroysk.
Vit hoyra bókina - Vinni Vespa. Elin á Rógvi lesur og Finnur Hansen ger ljóðmyndina. Oddvør Johansen skrivaði
Julia og Oddur vilja hava ein hund. Tey gera alt møguligt fyri at fáa mammuna og pápan at trúgva, at tey klára at hava ábyrgd av einum djóri. Ja, tey enntá rudda kamarið! Men tá tað heldur ikki hjálpir, mugu tey gera okkurt annað.
Kanska ræna ein hund? Ella?
Ragnfrid Trohaug skrivaði og Hildigunn Niclasen týddi til føroyskt. Páll Danielsen lesur. Dánjal Tavsen ger ljóðmyndina. Bókadeild Føroya Lærarafelags og Nám góvu út í 2014.
Julia og Oddur vilja hava ein hund. Tey gera alt møguligt fyri at fáa mammuna og pápan at trúgva, at tey klára at hava ábyrgd av einum djóri. Ja, tey enntá rudda kamarið! Men tá tað heldur ikki hjálpir, mugu tey gera okkurt annað.
Kanska ræna ein hund? Ella?
Ragnfrid Trohaug skrivaði og Hildigunn Niclasen týddi til føroyskt. Páll Danielsen lesur. Dánjal Tavsen ger ljóðmyndina. Bókadeild Føroya Lærarafelags og Nám góvu út í 2014.
Julia og Oddur vilja hava ein hund. Tey gera alt møguligt fyri at fáa mammuna og pápan at trúgva, at tey klára at hava ábyrgd av einum djóri. Ja, tey enntá rudda kamarið! Men tá tað heldur ikki hjálpir, mugu tey gera okkurt annað.
Kanska ræna ein hund? Ella?
Ragnfrid Trohaug skrivaði og Hildigunn Niclasen týddi til føroyskt. Páll Danielsen lesur. Dánjal Tavsen ger ljóðmyndina. Bókadeild Føroya Lærarafelags og Nám góvu út í 2014.
Vit hoyra bókina - Vitello fær ein fosturpápa. Kim Fupz Aakeson skrivaði og Sjúrður Gullbein týddi til føroyskt. Jensina Olsen lesur og Høgni Fagraberg gjørdi ljóðmyndina. Bókadeild Føroya Lærafelags gav út í 2017.
Vitello býr í einum raðhúsum beint við ringvegin. Hann býr sjálvandi ikki har einsamallur, hann býr saman við mammu síni. Og Mamma hevur ein nýggjan bil, næstan nýggjan. Mamma er øgiliga bangin um, at lakkið verður skøvað, hon sigur, at tað er tað viktigasta í verðini. Men ein dagin spælir Vitello eitt nokk so gott spæl við síðuna av bilinum, eitt spæl við einum bólti og eini brotnari rívu ...
Kim Fupz Aakeson skrivaði og Sjúrður Gullbein týddi til føroyskt. Jensina Olsen og Dánjal Tavsen gjørdi ljóðmyndina. Bókadeild Føroya Lærarafelags gav út í 2013
Vit hoyra um Vitello og hendan nýggja Vitello bókin eitur ? Vitello ynskir sær ein hund. Vitello fær nógv hugskot, summi eru góð, summi eru minni góð. Hugskotið um, at hann skal hava ein hund er helst eitt av hansara bestu hugskotum. Men tað heldur mamman tíverri ikki. Hon vil yvirhøvur ikki hoyra talan um nakran hund. Men um tú ikki kanst fáa ein hund, so kanst tú bara vera ein sjálvur. Kim Fupz skrivaði. Sjúrður Gullbein týddi til føroyskt. Jensina Olsen lesur. Dánjal Tavsen gjørdi ljóðmyndina.
Vit hoyra 2.part av bókini - Ynskibarnið. Lena Jacobsen týddi til føroyskt.
Vit hoyra 2.part av bókini - Ynskibarnið. Lena Jacobsen týddi til føroyskt.
Æsa er júst farin upp.
Hon fær sær morgunmat sjálv, smyr matpakkan sjálv, vekir mammu sína við at bresta hurðina upp og rópa:
Hallóóóóóóóóóó!
Men mamma Æsu hoyrir hana ikki. Katrine Marie Guldager skrivaði og Hjørdis Heindriksdóttir týddi til føroyskt. Bókadeild Føroya Lærarafelags gav út í 2017. Ria Tórgarð lesur.


text:
Garðdagur í barnagarðinum Lítlafløtti
- Ljóðbrot úr sendingini "Við Sjóvarmálan" nr. 5
Við Sjóvarmálan er annanhvønn mánadag klokkan 13:00, endursent morgunin eftir klokkan 07:30.
Helgi Abrahamsen leggur til rættis.
Trýst á pílin omanfyri fyri at hoyra sendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Klæmund Ovason Johannesen situr í sóttarhaldi á Tvøroyri. R7 hevur tosað við Klæmund, og greiðir hann soleiðis frá:
Hans Johannes á Brúgv nýggjur havnafúti í Vestmanna
Nógv innan ferðavinnuna fara á heysin
Støðan í laksaalingini versnar fyri hvønn dag
Amerikanskur pastorur handtikin
Hvat við at politikkararnir fara eini 20 prosent niður í løn
Eg meini huldufólkini eru vaknaði!!
KENDUR TRÚBOÐARI 75 - lunnarnir lagdir í samkomuni
Fólk ilskast: Kom nú, Bárður, vit mugu taka atlit til fleiri sjónarmið!
Løgmaður og samgonga við hondunum djúpt í lummanun!
Torbjørn Jacobsen: 3. páskadagur
Regin Guttesen úr Italia: Ongin bati at hóma í bræði
Kendur miðlamaður: Flaggi fyri teim ið stríðast ...
Borgarstjóri: Sjálvsagt skal løgreglan fáa tey amboð sum krevjast
Dan Reinert Petersen hevur verið deknur í Fuglafjarðar kirkju seinastu árini.
Kristiliga Tíðindasendingin við Poul Jóhan Djurhuus (94) - 25. mars 2020
Erhard Joensen: Eitt eksperiment
Føroysku tryggingarnar dekka ikki avlýstar ferðir vegna korona
Oda Andreasen starvast í ferðavinnuni: Nú mugu tit traðka til, áðrenn alt fer fyri av knóranum!
Klaksvíkar kommuna: Foreldur frítikin fyri foreldragjaldið
Nú hava 155 føroyingar fingið staðfest smittuna
Óviðkomandi uppskot kroyst inn í amerikanska hjálparpakkan
Ruth á sjarmuferð í Kvívík
Bjørg er deknur í Vestmanna kirkju
Samband
Postboks 226
FO-600 Saltangará


text:
Long Island
Long Island er størsta oyggj í amerikanska stakríkinum New York.
Oyggin er 190 kilometrar til longdar og millum 20 og 32 kilometrar breið. Samlaða víddin av oynni er 3566 ferkilometrar.
Í vestara parti av oynni eru tveir býarpartar (boroughs) hjá New York City, Brooklyn og Queens (Kings County og Queens County).
Miðparturin og eystari partur av oynni (Nassau County og Suffolk County) eru ikki partur av New York City.
Ávísingar úteftir[rætta | rætta wikitekst]
- Long Island á kortinum: osm
- Long Island, wikivoyage (á enskum)
- Søgan hjá oynni: Long Island: its early days and development., Eugene L. Armbruster (enskt)


text:
Herða krøvini um fyribyrging og týning av rottu
Sirið Stenberg, landsstýriskvinna hevur lýst nýggja kunngerð um at fyribyrgja og og týna rottu. Kunngerðin, sum varð lýst í gjár og fær gildi um ársskifti. Kunngerðin avloysir gomlu kunngerðina frá 1962.
Endamálið við kunngerðini er m.a. at skipa fyribyrgingina betur á oyggjunum, har eingin rotta er.
Til tess verða praktisku og umsitingarligu uppgávurnar hjá kommunustýrinum í sambandi við rottutýning nágreinaðar. Somuleiðis skal betri innlit fáast til vega um rottustøðuna. Krøv verða sett til fráboðan, at tá tú sært rottu, hevur tú skyldu til at fráboða hetta til kommununa, og krøv verða sett til skyldu hjá kommununi at skráseta rottufráboðan.
Við kunngerðini fær landsmyndugleikin eisini heimild til at leggja til rættis eina samskipaða rottutýning tvørtur um kommunu- og býarmørk í bygdum og óbygdum øki.
Uppgávan at týna rottur liggur framvegis hjá kommunum. Kommunan skal eitt nú útvega og rinda fyri eitur, rottufellur og annað tilfar, sum verður brúkt í rottutýningini. Kommunurnar skulu eisini seta skikkað aktingarfólk. Hvør bygd og hvør býur skal hava eitt aktingarfólk, sum tekur sær av kommunalu uppgávunum sambært kunngerðini.
Hinvegin er uppgávan hjá landsmyndugleikanum meira yvirskipað. Landsmyndugleikin skal meta um týningarætlanir, gera vegleiðing um at handfara og leggja eitur út og hvussu farast skal fram, um fráboðan er um rottu á rottufríu oyggjunum.
Eisini skal landsmyndugleikin hava eftirlit við, at ásetingarnar í kunngerðini verða hildnar og syrgja fyri, at ein árlig uppgerð verður savnað um rottufyribyrging og týning um alt landið.


text:
Í samband við arbeiði á vatnleiðingina við Toftabrekku, verður skrúvað fyri vatninum fríggjadagin 18. mai 2018…
Category: Tekstlýsingar
Møtini hjá Frelsunarherinum um Hvítusunnuna
Møtini hjá Frelsunarherinum um Hvítusunnuna
Gudstænastur í Vágs kirkju á Hvítusunnu
Fyrsta hvitusunnudag, 20.mai kl.11.00, guðstænasta við Patrick de Neergaard, presti. Annan hvítusunnudag, 21.mai kl.11.00, guðstænasta. Í…
Grindabátar á ferð á 2. Hvítusunnudag
Sum vant gera Grindabátarnir í Vági ein túr 2. Hvítusunnudag, soleiðis verður eisini í ár.
Stuðul til Suðuroyar barnaverndartænastu – starv á 30 t/vikuna – Endurlýsing
Søkt verður eftir fólki 30 tímar um vikuna at starvast, fyrst og fremst, heima hjá barna-…
Familjudagur við hitapottum og forðabreyt í Páls Høll
Í sambandi við at nýggju uttandura hitapottarnir verða tiknir í brúk, verður eisini forðabreyt í hylinum…
Upplýsandi tiltak um demens
Bú – og Heimatænastan í Suðuroy skipar fyri upplýsandi tiltaki fyri avvarandi hjá teimum, sum eru…
Vælkomin á hvitusunnumøtir í Missiónshúsinum í Vági.
Hvítusunnumøtir verða í Missiónshúsinum í Vági leygardagin og sunnudagin.
Stavanger Juniorhornmusikk vitjar
Leygardagin 12. mai kl 15.00 verður konsert við Stavanger juniorhornmusikk í Frelsunarherinum í Vági.
Barnamøtir í Salem komandi vikuskiftið
Komandi vikuskiftið verða barnamøtir í Salem. Tað er samkoman Lívdin úr Hoyvík, ið kemur suður at…


text:
Elprísir fyri hitapumpur og elbilar
SEV hevur fingið loyvi til at lata kundum sínum serligan elprís fyri streym til hitapumpur og heimaløðing av elbilum.
Endamálið er at stuðla undir undir skiftið frá oljuriknum hitaskipanum og akførum til meira umhvørvisvinarligar hitaskipanir, t.e. hitapumpur, og elbilar.
Eisini er hetta ein møguleiki hjá SEV at stýra løðingini av elbilum, soleiðis at teir verða løddir, tá minni trýst er á elskipanini annars. Á tann hátt verður orkutørvurin í samfelagnum býttur meira javnt út á samdøgrið.
Heimaløðistøðin gevur møguleika at velja snildløðing ella skundløðing. Snildløðingin er standard, og løðir bilin samsvarandi tørvinum hjá kundanum, men tó ber til hjá kundum at velja skundløðing og løða bilin beinanvegin.
Treytir
Treytir fyri at fáa lægri elprís til hitapumpu og/ella heimaløðing av elbili eru:
- Tú skalt hava serstakan elmálara og eltalvu, sum verða plomberað og bert nýtt til hitapumpuna og/ella elbilin. Hetta er neyðugt fyri at SEV skal kunna skilja ímillum, hvør streymur fer til vanliga nýtslu og hvat fer til hitapumpu og/ella elbilin.
- Hitapumpan skal vera góðkend sambært Bygningskunngerðini 2017.
- Heimaløðistøðin skal vera góðkend av SEV.
Prísur
Serligi elprísurin til hitapumpur og heimaløðistøðir til elbilar er 1,39 kr. pr. kWt íroknað mvg. Fast ársgjald fyri málaran er 90,00 íroknað mvg.
Harumframt er eykagjald á 25 kr., tá kundin velur skundløðing, heldur enn vanliga løðing, t.e. snildløðing.
Kundar, sum hava góðkenda hitapumpu og/ella góðkenda heimaløðistøð, kunnu venda sær til løggildan elinnleggjara fyri at fáa serstakan elmálara og eltalvu. Elinnleggjarin setir seg síðani í samband við SEV viðv. lægra elprísinum.
Sí annars spurningar og svar um ymiskar elprísir.
Sí yvirlit yvir løggildar elinnleggjarar


text:
Fosturforeldraskipanin byrjar nú ein nýggjan supervisjónsbólk fyri fosturforeldur.
Bólkurin hittist á Barnaverndarstovu Føroya tríggjar ferðir: 25. januar, 22. februar og 5. apríl, allar dagarnar kl. 10.00 – 12.00. Tær báðar, Oddbjørg Balle, sálarfrøðingur og Hallbjørg Lamhauge, familjuráðgevi, fara at standa fyri supervisjónsbólkinum.
Pláss verður fyri 8-10 fosturforeldrum. Bólkurin er ætlaður pørum, men um annað av fosturforeldrunum møguliga ikki kann vera til staðar, kann makin taka lut einsamallur. Endamálið við supervisjónsbólkinum er, at fosturforeldur hittast og tosa um egnar trupulleikar og royndir í sambandi við fosturforeldrauppgávuna.
Tilmelding fer fram við at senda ein teldupost til bvs@bvs.fo, ella við at ringja til Barnaverndarstovuna á tlf. 302480 í seinasta lagi 12. januar 2018.


text:
Fyriskipan av trygd
Sambært kapittul 2 í kunngerð um innrætting av byggiplássum og líknandi arbeiðsplássum, skal tann projekterandi altíð taka neyðug atlit til trygd og heilsu í projektinum.
Áðrenn eitt byggipláss verður sett á stovn, er tað skyldan hjá byggiharranum at tryggja, at ein ætlan fyri trygd og heilsu fyriliggur tá:
- Tveir ella fleiri arbeiðsgevarar ætlandi skulu stavast á byggiplássinum samstundis við meira 10 fólkum samanlagt.
- Um byggiplássið er fevnt av kravinum um at blíva fráboða til Arbeiðseftirlitið.
- Byggivirksemi hevur við sær serligan vanda, sambært fylgiskjali 1 til nevndu kunngerð. Sí fylgiskjal 1
- Byggiharrin ella ein persónur, sum byggiharrin hevur lagt hesa uppgávu til, hevur skyldu til at tryggja at ætlanin altíð er tøk hjá starvsfólkunum á byggiplássinum, at hon regluliga verður dagførd og tillagað og at hon aktivt verður nýtt til trygdararbeiðið.
Ætlanin skal m.a. fevna um eina yvirlitstekning av byggiplássinum við frágreiðingum um m.a. hvussu ymisku arbeiðsgevararnir á byggiplássinum kunnu fremja sínar uppgávur trygt. Ætlanin skal innihalda tær upplýsingar, sum eru neyðugar fyri at kunna tryggja, at arbeiðið kann fyriskipast trygt og trygdarfyriskipanirnar kunnu samskipast soleiðis, at øll á plássinum hava tryggar umstøður alt byggitíðarskeiðið.
Ætlanin skal m.a. taka atlit til:
- At installatiónir í jørðini, sum eru innanfyri økið hjá byggiplássinum, verða eyðmerktar, eftirhugdar og, í tann mun tað verður mett neyðugt, verða týðiliga frámerktar áðrenn arbeiði byrjar.
- At møguligir serligir vandar á plássinum, t.d. niðurgrivin eiturevni ella onnur vandamikil evni ella tilfar, verða eyðmerktir og, í tann mun tað verður mett neyðugt, verða týðiliga frámerktir áðrenn arbeiði byrjar.
- At neyðugar tekniskar innleggingar, t.d. el, vatn og kloakk, verða gjørdar tøkar rættstundis og í neyðugan mun verða eftirhugdar og hildnar viðlíka.
- At øll ferðsla á byggiplássinum til einhvørja tíð kann fara fram undir fulltryggum umstøðum, m.a. við at neyðugt ljós er á ferðsluvegunum.
- At skikkaði teknisk hjálpartól kunnu nýtast tá tað er neyðugt.
- At flutningur av tilfari og hjálpartólum kann fara fram eftir skikkaðum flutningsmannagongdum og á fulltryggan hátt.
- At tilfar kann setast á skikkaði pláss og á støðugt lendi.
- At burturkast lætt og trygt kann savnast og beinast burtur.
- At økir, har ein arbeiðstilgongd skal fara fram, sum hevur við sær serligar vandar, í mest møguligan mun ikki verður nýtt sum arbeiðs-, ferðslu- ella uppihaldsøki hjá øðrum.
- At mannagongdir eru gjørdar fyri regluligt eftirlit við installatiónum, trygdarfyriskipanum og møguligum serligum vandum.
- At, um tað er neyðugt, verður gjørd ein samskipan av tilbúgving-, rýmingar- og venjingarætlan.
Harumframt skal tað greitt ganga fram av ætlanini:
- Hvørjar tíðir vandamikið arbeiði fer fram.
- Nær hvør av arbeiðsgevarunum hevur arbeiðsuppgávur á byggiplássinum, og hvussu nógv tíð er sett av til hetta.
- Hvar hvør arbeiðsgevari kann hava tilfar, teknisk hjálpartól, skúrar og líknandi, goyma burturkast og seta til el, vatn og kloakk v.m. og nýta flutnings- og atkomuvegir, byggipallar og aðrar felagsfyriskipanir.
- Um so er, at byggiarbeiðið tekur meira enn 2 mánaðir, skal tað framganga av ætlanini, at vælferðafyriskipanirnar, sum verða settar á stovn, eru felags fyri øll á byggiplássinum.
- Hvør skal fáa til vega, halda við líka og burturbeina fyriskipanirnar á felagsøkjunum, umframt at skipa fyri at tað er ordiligt, ruddiligt, rudda fyri kava, grús er lagt á og at burturkast verður beint burtur.
- Hvør hevur ábyrgdina av at samskipa regluligt eftirlit og samskipan av ætlanunum viðvíkjandi tilbúgving, rýming og venjing.


text:
Bjarni eri 25 ára gamal, býr í havn og hevur lokið students- og handilsskúlaprógv.
Bjarni eri frælsislyntur, og raðfestur frælsi hins einstaka.
Persónligt, tjóðskaparligt og vinnuligt frælsi er grundarlagið fyri hansara politisku áskoðan, og frælsi er grundarlagið undir hansara persónligu heimsmynd. Tað er Bjarnasa sterkasta sannføring, at eitt frælst fólk, ein fræls tjóð og ein fræls vinna er vegurin fram fyri at tryggja frælsi, vælferð og vøkstur í Føroyum.
Bjarni hevur altíð verið áhugaður í samfelagsviðurskiftum, men hevði í langa tíð ongan flokk, ið hann kundi fyrihalda meg til politisk. Hetta broyttist tó skjótt, tá ið Framsókn fyri fyrstu ferð stillaði upp í 2011.
Tey trý frælsini hjá Framsókn – persónligt, tjóðskaparligt og vinnuligt frælsi – raðfesta Føroyar og einstaku borgarar tess hægst, og var tað serliga tað, ið vakti hansara áhuga fyri flokkinum. Flokkurin hyggur frameftir, og hevur eftir hansara tykki tey bestu virðini at skipa samfelagið eftir.
Bjarni meldaði seg inn í ungmannafelagið, Framsøkin Ung í 2012, og var formaður í felagnum frá 2014 til 2016. Bjarni helt at Føroyar nú skuldi koma aftur á beint, og at vit fingu eina politiska kós, har frælsi, tjóðskapur og vøkstur eru kjarnuorð.
Tí valdi hann eisini í 2015 at stilla upp á vallistanum hjá Framsókn til løgtingið, og gjørdist nummar fýra á listanum aftaná valið. Bjarni hevur sostatt verið varamaður hjá Framsókn seinastu fýra árini, har eg havi sitið í løgtinginum í jøvnum millumbilum.
Í februar í ár fekk Framsókn eitt landsstýrisfólk afturat, og Bjarni hevur tískil eisini siti sum fastur løgtingslimur seinastu 7 mánaðirnar.


text:
Høgni Sigrunarson Reistrup er 35 ára gamal og búsitandi í Havn. Hann eigur saman við unnustuni eina dóttur og ein son. Høgni er útbúgvin Cand.Mag í Miðlavísindum og er sjálvstøðugur vinnurekandi.
Mítt mál er, at politikarar og tað almenna ansa eftir fíggjarliga, og at vit eru varin og hugsa okkum væl um, áðrenn vit brúka pengar, sum tú og onnur hava goldið inn. Tað krevur eina serliga virðing at umsita og brúka pening, sum onnur hava arbeitt fyri at fáa til vega. Serliga nú tíðirnar eru góðar, er neyðugt at hugsa seg væl um. Og tað merkir eisini, at tú og onnur als ikki kunnu fíggja øll tey mongu vallyftini. Veljarin hevur rætt at vita, hvat veruliga verður raðfest.
Heilsuverkið og útbúgvingar skulu hava hægri játtan komandi árini. Hetta er kjarnuvælferð.
– Vinnumenning er ein grundsteinur undir framtíðar Føroyum. Vit kunnu ikki lóggeva um alt, og vit mugu brúka vit og skil, tá ið vit taka avgerðir. KOKS hevur eitt nú rent seg í eina óneyðuga almenna forðing, sum ávirkar ferðavinnuna nógv.


text:
Gamalt var, at kappróðrarfeløgini kring landið flotaðu bátarnar Flaggdagin 25. apríl. Tá byrjaði venjingin undan summarstevnunum kring landið. Nógv er broytt hesi seinastu árini, nú verður vant innandura tað mesta av árinum, og fleiri av bátunum hava longu verið at sæð á firðum og víkum.
Hóast viðurskiftini eru broytt, eisini hjá Kappróðrarfelgnum NSÍ, so hevur felagið onkursvegna valt at halda fast um hesa siðvenja, og hósdagin í hesi vikuni, sum er dagurin til heiðurs fyri Merkinum, verða bátarnir flotaðir alment í hesum árinum.
Heitt verður á róðrarfólkið um at møta Niðri á Støð, í neystinum, kl. 13:00 hin 25. apríl. Okkurt lætt verður til matna, bátarnir verða flotaðir og síðani verður róð út í bátahylin í Runavík. Haðani gongur róðrarfólkið inn til Posthúsið í Saltangará og fer uppí skrúðgonguna, saman við øðrum ítróttarfólkum og skótum, sum luttekur í flaggdagshaldinum á torginum við býráðssalin í Saltangará kl. 15:00, har hornorskestrið spælir og Annleyg Lamhauge flytir fram røðu.
Eftir haldið rógva bátarnir inn aftur í Støð, og væntað verður, at nakað av bátum fylgja kappróðrarbátunum. Bátafelagið á Bakka og Kappróðrarfelagið hava tosað saman um hetta, og vónandi verður tað ein frægari maritim sjón á fjørðinum hósdagin í vikuni. Eftir at fylgið er komið inn í Støð á Glyvrum aftur verður ymiskt fyriskipað, eitt nú fæst suppa, kaffi og køkur. Skjóttgangandi bátar fara at sleipa vatnskíðir eftir sær og til ber at rógva í kano. Øll eru hjartaliga vælkomin í neystið hendan dagin.


text:
Summardáin er vøggustova við 12 børnum og 4 starvsfólkum.
Í Summardáanum vilja vit fegin at barnið kennir seg væl og hetta gera vit við m.a. at gleðast tá bæði børn og vaksin koma hvønn dag.
Fyrsta leika barnið hevur er sín egni kroppur. Tí gera vit nógv av, at geva barninum umstøður at brúka sín kropp á ymiskar hættir tá tað spælir. Vit skifta regluliga innbúgv á stovuni, so barnið kann m.a. hoppa, klatra og snurra. Tá vit fara túr leggja vit okkum eftir at ganga á ósløttum lendi, so barnið fær brúkt bæði styrki og javnvág.
At práta og syngja gera vit nógv og av, t.d. hava vit smáar myndir sum børnini kunnu peika á og so tríva vit í. Vit syngja eisini áðrenn vit eta, hesar sangir skifta vit út, eftir árstíðini t.d. “So milt lýsir stjørnan” syngja vit í des og í mars “Nú fækkast vetrarfjøldir”.


text:
Starvið sum heilsustarvsfólk
Løtan tú ert saman...er løtan hjá borgaranum
”Eg var tilkallað at hjálpa einum starvsfelaga, tí ein borgari lá á gólvinum”. Har var sera nógv at arbeiða við, hann skuldi hava hjálp til alt…
Har var ongin kontakt við familjuna, børn ella fólk yvirhøvur uttan heimahjálpina. Og kallitólið var slitið, tí tað bleiv misbrúkt. Les meira..
Jóna er heilsuhjálpari og hevur starvast á Heiminum á Grønanesi
Jóna er útbúgvin heilsuhjálpari á Heilsuskúla Føroya. Henni dámar so væl at vera saman við eldri menniskjum. Tað er so stórur munur á hvørjum einstøkum menniskja og tað er nakað heilt serligt at uppliva. Øll eru uppá hvør sín máta og tað er so lívsjáttandi at síggja.
Ingun er heilsuhjálpari og arbeiðir sum inniportør á Landssjúkrahúsinum
Arbeiðsuppgávurnar hjá Ingun eru nógvar og umfata m.a. at koyra sjúklingar til og frá skurðstovuni.
Sum inni-portørur sigur Ingun, at hon skal hava vitan um at arbeiða við menniskjum, sum hava brúk fyri røkt, umsorgan og stuðli. Ein skal duga at seta seg inn í støðuna hjá sjúklinginum, sum ofta er illa fyri.
Tá er hon glað fyri at hava vitan um t.d. sorg og kreppu, samskifti, reinføri, smittuvandar og flytihættir og tagnarskyldu. Hetta eru alt førleikar sum hon hevur lært í útbúgvingini og sum hon dagliga brúkar í sínum arbeiði.
Fyrstuhjálparaskeið, sum var eitt krav, tók Ingun eisini á Heilsuskúlanum. Kravið til starvið var ein heilsufaklig útbúgving, og sum útbúgvin heilsuhjálpari lýkur Ingun hesi krøv, og hon fekk starvið.
Heilsuhjálparaútbúgving, nógvir møguleikar
Sum heilsuhjálpari kanst tú arbeiða í eldraøkinum, sum persónligur stuðul, sum sjúkraflutningsfólk og fær møguleikar at útbúgva teg víðari.
Tórur var bert 20 ára gamal, tá hann var liðugur sum heilsuhjálpari og var enn ov ungur at arbeiða sum portør, tí valdi hann at fara víðari til heilsurøktara.
Hesa avgerð er Tórur sera glaður fyri, tí í dag starvast hann sum heilsurøktari í psykiatriini og er hann sera glaður fyri sítt starv. Sum heilsurøktaranæmingur fert tú í starvsvenjing innan psykiatriska økið og varð Tórur beinanvegin sera hugtikin av økinum. Hann fall til beinanvegin, tí tað er eitt starv við spennandi avbjóðingum, har eingin dagur er líka.
Evi er heilsuhjálpari og arbeiðir innan sjúkraflutning
Evi Tausen er útbúgvin heilsuhjálpari frá Heilsuskúla Føroya.
Hon sigur, at tað sum hevur hjálpt henni sera nógv í starvinum á LSH er, at hon hevur verið í samband við nógvar ymiskar borgarar, tá hon hevur verið í starvsvenjing sum heilsuhjálpari.
Heilsurøktarar í ymiskum størvum
Ann er heilsuhjálpari og heilsurøktari
Ann er í starvi sum heilsurøktari á fysiourgisku deild á Klaksvíkar sjúkrahúsi.
Hon arbeiðir við endurmenning hjá sjúklingum, sum hava mist førleikar vegna sjúku, og hevur eisini uppgávur tá skómakari og bandagistar eru á deildini. Á myndini eru Ann og Malan, fysioterapeutur og undirvísari á Heilsuskúlanum. Ann fekk frítøku fyri eina starvsvenjing, vegna nógvar arbeiðsroyndir við røkt.
Hans Christian hevur fast starv á Boðanesheiminum
Hans Christian var liðugur sum heilsurøktari frá Heilsuskúlanum í 2013.
Hans Christian hevur síðan hann var smádrongur ætlað sær hesa útbúgving. Hann ætlar at víðariútbúgva seg til fysioterapeut og heldur, at tað er ein stórur fyrimunur at hava eina heilsurøktaraútbúgving frammanundan.
Hans Christian hugsar ikki so nógv um, at flestu starvsfelagar hansara eru kvinnur. Fleiri av búfólkunum eru ikki so von við mannfólk og siga “góða” við hann, men tað tekur hann ikki so tungt. Les meira
Annika er heilsuhjálpari og heilsurøktari og arbeiðir innan sjúkraflutning
Annika er heilsuhjálpari og heilsurøktari og sigur seg brúka førleikar úr hesum útbúgvingum hvønn einasta dag í starvinum sum sjúkraflutningsfólk á Landssjúkrahúsinum.
Sára er heilsuhjálpari og heilsurøktari, og nú útbúgvin sjúkrarøktarfrøðingur
Sára varð útbúgvin heilsuhjálpari og heilsurøktari, áðrenn hon fór á sjúkrarøktarfrøðiskúla.
Hon hevur altíð havt ein dreym um, at arbeiða við menniskjum, men visti ikki rættiliga innan hvat økið. Í 2005 søkti Sára inn á Heilsuskúla Føroya, tá hon var 17 ára gomul.
Tað hevur avgjørt sínar fyrimunir at hava bæði útbúgving sum heilsuhjálpari og heilsurøktari, tá ein gongur á sjúkrarøktarfrøðiskúlanum, serliga í praktiska partinum av útbúgvingini. Allar starvsroyndirnar, sum eg hevði nomið mær, komu mær avgjørt til góðar, tá eg skuldi í starvsvenjing sum sjúkrarøktarfrøðingur. Eg nýttist ikki at brúka somu orku sum floksfelagarnir uppá grundleggjandi røkt, men kundi ístaðin dýpa meg í økið, sum starvsvenjingin fevndi um. Harafturat fall tað mær sera lætt at vera um og saman við sjúklingum.
Reidar er heilsuhjálpari og heilsurøktari og hevur fast starv innan sjúkraflutning á LS
Reidar tók hesar báðar útbúgvingar á Heilsuskúlanum, tí at hann vildi arbeiða í sjúkraflutningtænastuni. Hann sigur, at hann brúkar vitanina frá Heilsuskúlanum dagliga í sínum arbeiði á Landssjúkrahúsinum.
Reidar hevur eisini orðblindni.
Reidar er sera glaður fyri tann lærdóm, sum hann hevur nomið sær á Heilsuskúlanum og heldur sjálvur, at tað er ein stórur fyrimunur fyri hann, at hann hevur lært so nógv um t.d. samskifti, umsorgan, virðing o.s.fr. á Heilsuskúlanum. Hann kemur sum sjúkraflutningfólk í samband við sera nógv og ymisk menniskju. Sera umráðandi er, at hann dugir at seta seg í teirra støðu og dugir at samskifta á rættan hátt.
Reidar hevur lesi- og skrivitrupulleikar og er sera takksamur fyri góðu hjálpina, ið hann fekk á Heilsuskúlanum. Eisini eftir loknan lestur, tá hann var farin í holt við útbúgvingina til behandlara, og hevði tørv á at fáa eina váttan frá Heilsuskúlanum uppá sínar trupulleikar, so hann kundi fáa atgongd til alt tilfarið, sum hann skuldi lesa, á ljóðfíli. Heilsuskúlin hevur orðblindalærara, sum hevur myndugleika at skriva slíka váttanir.
Reidar hevur tikið víðari útbúgving á LSH. Fyrst tók hann eitt skeið, sum eitur PHTLS. Hetta er ein stytting fyri pre-hospital trauma life support. Les meira her www.cascadetraining.com/offered_classes/prehospital_trauma_life_support_ptls.cfm
½ ár seinni fór Reidar í holt við behandlara-útbúgvingina. Hann hevði rættiliga góðar stundir at lesa tá, tí hann var í pápa farloyvi. Tá farloyvistíðin var liðug, fór Reidar til arbeiðis aftur sum vanligt og 2 mánaðir seinni í starvsvenjing á ymsu deildunum á LSH. Hann var á B8, á skurðgongini og á skaðastovuni; alt sum liður í behandlara-útbúgvingini, sum hann nú er liðugur við. Reidar hevur funnið sína røttu hyll!
Heilsustarvsfólk til arbeiðis
Eg hoyrdi okkurt banka...
Tað var eitt kvøldi eg var til arbeiðis í útiøkinum. Eg hevði hjálpt einum borgara í song, sløkt ljósið og stongt hurðina. Tá eg var komin oman um húsini, hoyrdi eg eitt ”banka” inni. Mín samvitska segði mær, at eg skuldi venda inn aftur.
Tá eg kom inn, var borgarin farin upp aftur og var dottin. So um eg hevði verið fráverandi og bara var farin avstað, hevði borgarin ligið á gólvinum til heimahjálpin kom morgunin eftir og støðan kundi verið sera álvarslig.... ja, eg kann ikki ímynda mær støðuna. Hetta eru jú eldri fólk vit hava við at gera, sum ofta eru veik.
Eg havi sett mær sjálvum eitt mál: Altíð at vera nærverandi og til staðar inni hjá borgaranum; líka til eg eri úti aftur. Er tíðin knøpp av einari ella aðrari orsøk, so lati eg ikki sama borgara merkja, dag um dag, at í dag eru ikki stundir til stórvegis prát.
Søk inn freist 1. novembur ella 15. mars.
Eg eri heilt víst blivin ein betur heilsustarvsfólk, eitt betur menniskja
Akkurát hendan støðan hevur lært meg sera, sera nógv. Eg dugi ikki heilt at seta orð á, hvussu nógv, men eg eri heilt víst blivin eitt betur heilsustarvsfólk, eitt betur menniskja, kona, mamma og omma. Eg síggi øðrvísi uppá mín egna dagligdag. Onki er ein sjálvfylgja; øll hava brúk fyri at vera sædd, hoyrd, stuðla og føla, at man er nakað og ger mun.


text:
Í húðrovuni eru tvey løg. Ytra lagið er gjørt av deyðum, harðnaðum og hornkendum kyknum, og innara lagið er gjørt av livandi og virknum kyknum. Tær livandi kyknurnar gera fleiri lívsneyðug feittevni – essentiellar feittsýrur – sum fara millum hørðu og deyðu kyknurnar og gera eina næstan vætutætta verju.
Húðin er eitt natúrligt verjuskjøldur fyri, at bakteriur, evnafrøðievni og onnur fremmand evni sleppa inn í kropp tín. Húðin heldur kropsvætuni, altso so at ikki ov nógv væta sleppur burtur. Tí er neyðugt, at húðin er óskalað, bleyt og mjúk. Um ov nógv væta sleppur burtur, kann húðin gerast turr og verður flusukend, og hon kann rivna ella sprotna. Hendir tað, so er húðin ikki væl vard fyri ígerð, og av hesum kunnu skriði, rodnan og eksem koma. Tí mást tú røkja húð tína væl.
Hvønn dag er týðandi at røkja húðina. Umráðandi er at nýta røttu evnini, so at húðin verður frísk og sterk. Góð húðrøkt heldur húðina fríska.
Tað eru fleiri tilbúningar til alskyns húðsløg og húðtrupulleikar, so at sleppast kann undan skeinum o.ø. – bæði tí sædda og ósædda.
Góð gerandis húðrøkt valdast av, hvussu húð tín er og eisini nær á árinum, tí húðini tørvar meira feitt um veturin enn um summarið. Úr kremi fær húðin feittevni, men ikki eru øll krem eins. Krem úrvalið er stórt, so vel rætta kremið, ið hóskar best til tín. Vel tað krem, sum tær dámar og gagnar tær, og royn at sleppa undan íblandingarevnum í kreminum, eitt nú angievnum og litevnum – serliga um tú ert ovurviðkvæmur ella hevur ovurviðkvæma húð. Tað kann vera, at tú hevur brúk fyri fleiri kremsløgum, tí at húðin er ikki líka turr alla staðni.
Húðin tornar, um húðfeittið minkar. Tað kann henda, um tú eitt nú ofta vaskar tær við vatni og sápu, ella tú nýtir reingerðarevni ella evnafrøðievni.
Veður og vindur hava eisini sína ávirkan. Helst um veturin uppliva mong, at húðin verður turr, tí at luftin er turr, og luftvætan er lítil. Harafturat verður húðin turrari við aldrinum. Tað kemur m.a. av tí, at eldri fólk hava tynri húð, húðin er ikki so seig og liðilig longur, vætan í húðini er minni, og minni feitt verður gjørt í húðini. Eisini ávirkar tað húð tína, um tú ikki drekkur nóg mikið. Ógvuliga vanligt er, at á hondum, beinum og høvdi er húðin turr, men soleiðis kann vera um allan kroppin. Turr húð tykist at vera arvalig, so um foreldur og systkin tíni hava turra húð, so er meira sannlíkt, at tú eisini fært turra húð.
Fyri dagliga at røkja vanliga húð og at fyribyrgja turra húð kanst tú nýta vætulotión. Lotión inniheldur nógv vatn og lutfalsliga ikki nógv feitt. Lotión er tuntflótandi, og lætt er at smyrja, og lotión feittar ikki, og tú kennir teg væl. Nýt eina milda sápu við lágum pH-virði til at reinsa húðina. pH-virðini í sápu og húð eiga at samsvara. Skola síðani væl, tí annars tornar húðin.
Til at røkja eitt sindur turra húð kanst tú nýta eitt vætukrem. Krem eru tjúkkari enn lotión og tí ikki so heilt ómaksleyst at smyrja. Vætukrem kunnu kennast linnandi, um skriði kenst í húðini. Vætukrem kunnu sjálvsagt nýtast fleiri ferðir um dagin, so ofta sum tørvur er á.
Um húð tín er ógvuliga turr ella flusnandi, kanst tú nýta eitt feittkrem. Sum orðið sigur, so er ógvuliga nogv feitt í feittkremi. Feittkrem er eisini hóskandi, um tú hevur eksem ella aðra húðsjúku. Tú kanst eisini nýta eitt feittkrem, sum inniheldur sera nógv feittevni og júst tað feittevnið, sum natúrliga er í húðini. Hetta kremið er virkið í longri tíð (upp til 24 tímar eftir at smurt er).
Fleiri ymiskir hættir eru at viðgera eksem. Í nøkrum førum verður feittkrem nýtt til eksemhúðrøkt. Er eksemið milt, so kunnu feittkrem verða loysnin. Ringt eksem kann viðgerast við heilivági. Í hesum førum verða ofta krem við nýrakolsbørkshormonum nýtt. Veikastu nýrakolsbørksfeittkrem fáast í handkeypi. Er eksemið sera ringt, skalt tú fara til lækna tín.
Heldur tú, at tú hevur fingið ígerð í húðina, so kanst tú røkta húðina við at sóttreinsa við sápuvatni ella klorhexidin. Um tað ikki hjálpir, eigur tú at fara til læknan, sum kann mæla til viðgerð við antibiotika – oftast krem, men tablettir, um ígerðin er ring.
Hugsa um, at ovurvasking við sápu og vatni kann elva til, at húðin verður uppaftur turrari. Í staðin fyri kunnu baðiolja ella reinsievni, ið hava olju í sær, nýtast. Ikki er ráðiligt at nýta sápu og olju í senn, tí sápan ger, at oljan verður nyttuleys.


text:
Teoriroynd.fo er Føroya einasta heimasíða, har tú sleppur inn til bestu online dygdarroyndir á marknaðinum. Ástøðisroyndirnar eru skipaðar á sama hátt, sum Aksstovan fremur tær veruligu royndirnar.
Fleiri enn 130 næmingar hava roynt okkara ástøðisroyndir, áðrenn vit hava almannakunngjørt tær – og allir hava staðið royndina fyrstu ferð, tað kann prógvast. Koyrilærari við drúgvum royndum og neyvum kunnleika stendur aftan fyri Teoriroynd.fo
Vit mæla til, at tú stendur allar royndirnar frá Teoriroynd.fo við 3 ella færri mistøkum. Megnar tú tað, eru 99,9% vissa fyri, at tú stendur royndina á Akstovuni fyrstu ferð.
Teoriroynd.fo fevnir um alt tað, tær tørvar fyri at standa royndina fyrstu ferð. Teoriroynd.fo mennir og dagførir støðugt ástøðisroyndirnar, so at tær altíð eru tíðarhóskandi.
Vit ynskja tær góða eydnu og gaman við koyrikortinum.
Vinarliga
Teoriroynd.fo


text:
Í fleiri ár hevur Herborg Torkilsdóttir skrivað yrkingar og gjørt løg, men tað er ikki fyrr enn í ár, at hon hevur roynt flogið við útgávu av sangum. Hon hevur innspælt tveir sangir higartil – »Lalala« og »Are you sure?« – og báðir sangirnir hava fingið góða móttøku. Stílurin er americana, country og bluegrass.
Saman við Herborg spælir Rakul Petersen, sum er ein av Petersen songsysturunum, ið hava givið fløgu út. Rakul spælir gittar og syngur saman við Herborg.
Tær hava havt fleiri framførslur saman seinastu mánaðirnar, og vit eru fegin um at bjóða teimum vælkomnum á landsins størsta tónleikatiltak.


text:
Viðtøkur fyri Landsfelag Sambandsfloksins
Viðtøkur fyri Landsfelag Sambandsfloksins
§ 1. Hugtak
Landsfelag Sambandsfloksins er meginfelag fyri veljarafeløg floksins í teim ymisku valdømunum.
§ 2. Endamál
Endamál felagsins er at samskipa øll sambandsfeløg til frama fyri Sambandsfloksins politikk, soleiðis sum hann er lýstur í stevnuskrá Sambandsfloksins.
§ 3. Landsfundurin o.a.
Hægsti myndugleikin fyri Landsfelag Sambandsfloksins er landsfundurin, ið verður hildin á hvørjum ári.
Landsnevndin ásetir nær og hvar landsfundurin skal vera, og hvussu hann skal fara fram.
Landsfundurin avger allar spurningar um stevnuskrá Sambandsfloksins.
Eykalandsfundur verður hildin, tá ið formaður floksins ella ein triðingur av limunum í landsnevndini ynskja tað.
Atkvøðurætt á landsfundinum hava:
1. Fimm nevndarlimir úr hvørjum veljarafelag
2. Formaður Landsfelagsins, næstformaður Landsfelagsins, kassameistari Landsfelagsins og limirnir í Starvsnevndini
3. Tingmanning Sambandsfloksins og landsstýrislimir Sambandsfloksins
4. 5 limir úr Landsnevndini fyri Ungmannafelagið Samband
5. Fólkatingsumboð Sambandsfloksins
Landsfundurin kann bert taka avgerðir, um minst ¼ av teimum, ið atkvøðurætt hava, taka lut í atkvøðugreiðsluni.
Á landsfund kunnu annars koma sambandsfólk, ið eru limir í einum veljara- ella ungmannafelag floksins. Hesi hava talurætt, men ikki atkvøðurætt.
Heystfundur verður hildin á hvørjum ári. Talan er um ein fund fyri limir og sambandsáhugað í Landsfelag Sambandsfloksins um støðuna í flokkinum, politisku støðuna í samfelagnum o.a.
§ 4. Fundarskrá
Á fundarskránni skulu hesi punkt vera við:
1. Formaður Landsfelag Sambandsfloksins setir fundin
2. Floksskrivarin greiðir frá virki felagsins
3. Kassameistarin greiðir frá fíggjarligu støðuni grundað á grannskoðaða roknskapin
4. Viðgerð av innkomnum uppskotum
5. Val av:
a. Formanni Landsfelagsins
b. Næstformanni Landsfelagsins
c. Einum grannskoðara og einum varagrannskoðara
6. Formaður Landsfelagsins leggur upp til politiskt orðaskifti
7. Ymiskt
§ 5. Útreiðslur
Landsfelagið rindar útreiðslurnar í sambandi við fyriskipan av landsfundi. Veljarafeløgini kunnu rinda ferða- og uppihaldsútreiðslur til umboð síni.
§ 6. Landsnevndin
Formaður Landsfelag Sambandsfloksins er samstundis formaður fyri Landsnevnd Sambandsfloksins. Landsnevndin tekur avgerð í øllum vanligum viðurskiftum viðvíkjandi Landsfelagi Sambandsfloksins.
Í Landsnevndini sita:
1. Formaður Landsfelagsins
2. Næstformaður Landsfelagsins
3. Kassameistari Landsfelagsins
4. Formenninir ella eitt annað nevndarumboð í teimum veljarafeløgum, sum umboðað tey sjey valdømini
5. Tinglimir- og landsstýrislimir floksins
6. Formaðurin ella eitt annað nevndarumboð í Landsnevndini fyri Ungmannafelagið Samband
7. Umboð Sambandsfloksins á Fólkatingi
8. Limirnir í Starvsnevndini
Landsnevndin setir floksskrivara og ásetir arbeiðsøkið.
Landsnevndin velur kassameistara Landsfelagsins og hevur ábyrgdina fyri fíggjarligu viðurskiftunum.
Kassameistarin leggur fram roknskapin til góðkenningar á regluliga fundinum áðrenn landsfundin.
§ 7. Fundarvirksemi og Starvsnevnd
Næst eftir landsfundinum er landsnevndin hægsti myndugleiki í Landsfelag Sambandsfloksins. Landsnevndin hevur fund minst 2 ferðir um árið, og skal annars kallast saman, tá ið formaðurin ella minst fimm landsnevndarlimir ynskja tað.
Landsnevndin setir eina Starvsnevnd við trimum limum, harav ein eftir uppskoti frá Landsnevndini fyri Ungmannafelagið Samband. Hesi trý saman við formanni Landsfelag Sambandsfloksins, næstformanni Landsfelag Sambandsfloksins og floksskrivaranum viðgera daglig mál ímillum landsnevndarfundirnar.
Landsnevndin ger reglugerð fyri Starvsnevndina og virki hennara.
Starvsnevndin kann seta arbeiðsbólkar at viðgera serstøk mál.
Landsnevndin kann eisini seta aðrar nevndir eftir tørvi.
§ 8. Fundarlýsing og tíðarfreist fyri skipan av nevndum
Landsfundir, heystfundir og aðalfundir í veljarafeløgum í teimum einstøku valdømunum skulu lýsast alment minst 14 dagar frammanundan. Nevndirnar skipa seg í seinasta lagi tríggjar vikur aftaná nevndu fundir og aðalfundir.
§ 9. Tíðarfreistir at senda inn uppskot
Uppskot til viðgerðar skulu vera send inn, fyri landsfundir í seinasta lagi 10 dagar undan, fyri aðalfundir í veljarafeløgunum í seinasta lagi 5 dagar undan.
Uppskot til broytingar í viðtøkum fyri veljarafeløgini skulu tó verða send formanninum í avvarðandi felag innan 1. januar.
Uppskot til broytingar í viðtøkum Landsfelag Sambandsfloksins skulu vera send inn áðrenn 1. januar. Uppskot til broytingar í stevnuskránni skulu vera send inn áðrenn 1. oktober.
Broytingar í viðtøkum kunnu ikki verða gjørdar, uttan tær eru á fundarskránni.
Nýggjar viðtøkur eru galdandi fyri tann regluliga fundin, tær eru samtyktar á uttan so er, at tað við broytingaruppskotinum verður samtykt, at broytingin er galdandi frá einum seinri tíðspunkti.
Uppskot til val av formanni og øðrum álitisstørvum í landsfelagnum, skulu vera Starvsnevndini í hendi 5 dagar fyri landsfundin. Valevni skulu játta at vera í uppskoti. Minst 2 stillarar skulu vera til uppskotið. Teir limir, sum hava sitið farandi setu, eru altíð í uppskoti uttan so, at teir 5 dagar fyri landsfundin skrivliga boða Starvsnevndini frá, at teir ikki ynskja at vera í uppskoti.
§ 10. Reglur fyri atkvøðugreiðslu
Við atkvøðugreiðslur ræður reglan um reinan meiriluta (ein atkvøða yvir helmingin av teimum avgreiddu atkvøðunum). Blankar atkvøður verða at meta sum greiddar atkvøður.
Við tey val sum eru nevnd í § 4 pkt. 5 er galdandi, at fær eitt valevni ikki reinan meiriluta, verður eitt annað valumfar har tann, sum fær flestar atkvøður er valdur. Stendur á jøvnum verður lutakast.
Við atkvøðugreiðslur, har fleiri valevni skulu setast upp, kann prioriteringshátturin ella aðrir atkvøðuhættir verða nýttir.
Atkvøðast kann ikki við fulltrú.
§ 11. Skrivlig atkvøðugreiðsla
Øll nevndarval og valevnisval skulu vera eftir skrivligum uppskoti og skulu, um fleiri eru skotin upp, enn veljast skulu, fara fram við skrivligari atkvøðugreiðslu.
Øll onnur val skulu fara fram við skrivligari atkvøðugreiðslu, tá ið ein fimtapartur av teimum møttu, ið atkvøðurætt hava, ynskja tað, ella um fundarstjórin avger tað.
§ 12. Útihýsing
Nevndin í einum felag kann sýta fyri at taka upp limir ella útihýsa limum, ið arbeiða ímóti endamáli felagsins. Limir, ið verða útihýstir, hava rætt til at fáa skotið avgerð nevndarinnar inn fyri aðalfundin. Í serligum førum kann ein útihýsing leggjast fyri Landsnevnd Sambandsfloksins.
§ 13. Treytir fyri val og uppstilling
Øll, ið vald verða til álitisfólk í flokkinum, eiga at vera limir í einum veljarafelag ella Ungmannafelag Sambandsfloksins.
Eingin kann, uttan at vera limur í veljarafelag Sambandsfloksins í tí valdømi, har viðkomandi býr, verða stillaður upp sum valevni fyri Sambandsflokkin til løgtingsval, kommunuval ella fólkatingsval.
Hesar viðtøkur koma í gyldi eftir regluliga landsfundin ár 2006.
Landsfelag Sambandsfloksins
Soleiðis samtykt á Landsfundi í Havn hin 15. mars 2014


text:
Maglia rosa
Maglia rosa (italienskt fyri "ljósareyð treoyggja") verður givin til føraran av høvuðskappingini í Giro d'Italia. Førarin er tann súkklarin ið hevur skjótastu tíðina, tá ið øll úrslitini frá øllum teinunum verða løgd saman. Tann súkklarin ið førir eftir tann síðsta teinin verður kosin sum vinnari av Giro d'Italia. Troyggjan svarar til maillot jaune í Tour de France og Jersey de Oro í Vuelta a España.
Tann ljósareyði liturin varð valdur fyri at heiðra blaðnum La Gazzetta dello Sport, ið stovnaði kappingina og sum er kend fyri tað ljósareyða pappíri, ið blaðið nýtir.


text:
Tað góða hugskotið
2012-10-07 20:22
Stuðla vit í nóg stóran mun teimum góðu hugskotunum, sum kunnu skapa verulig útlit fyri vinnulívi og mentan í høvuðsstaðnum?
Vit kunnu læra av íslendingum
Reykjavík hevur Nýskøpunarmiðstøðvar Íslands. Her kunnu íbirtarar og smærri fyritøkur leita sær ráðgeving og fáa fíggjarligan og annan stuðul til at koma í gongd ella at troyta møguleikar uttan fyri landaoddarnar. Fyri at fáa mest burturúr førleikum og hentleikum hava íslendingar valt at samskipa alt virksemið og leggja tað í ein stovn, ið hevur høvuðssæti í høvuðsstaðnum. Íslendingar hava eina sterka íverksetaramentan og hava sæð týdningin av at stuðla nýggjum vinnufremjandi hugskotum. Nýskøpunarmiðstøðvar Íslands vekjur í hesum døgum ans í øðrum londum, tí stovnurin hevur verið dyggur gróðrarbotnur fyri nýggjum vinnum og arbeiðsplássum í Reykjavík og kring alt landið.
Nýskapanar-
og granskingarmiðdepil í Havn
Vinnuframi og Íverksetanarhúsið hava fólk og førleikar,
sum hava eitt ómissiligt virði fyri vøkstur og vælferð í hesum landi. Eg kann
nevna Guðrun & Guðrun og Green IQ – hugskot, ið hava hepnast við stuðli og
ráðgeving frá teimum. Vit eiga eisini aðrar týðandi stovnar og grunnar, sum
veita framtakshugaðum stuðul. Í hesum tíðum, har almennir stovnar annahvørt
verða avtiknir ella lagdir saman, áttu vit at sæð teir fjølbroyttu møguleikar,
ið liggja í einum samstarvi millum tílíkar stovnar. Men hetta krevur íkast frá øllum
pørtum.
Havnin skal hava ein Nýskapanar- og granskingarmiðdepil,
sum kann kveikja framm nýggj hugskot og veita íbirtarum og smærri fyritøkum hølir,
hentleikar og stuðul. Ein nýskapanar- og granskingarmiðdepil sum kann verða
eitt vakstrarhús fyri vinnulív og mentan í Havn og gera Havnina til
høvuðsstaðin, har fólk vilja búgva.
Stuðlið góða hugskotunum!
Rógvi á Rógvu
Valevni fyri Tjóðveldi


text:
Tá ókunnufólk kom á leið - Heimablídni (pappírsbók)
Anna og Óli, ið hava garðin undir hond, eru 9. ættarlið. Tey hava røkt garð og fenað á siðbundnan hátt í mong ár.
Við rákinum um norðurlendska matmentan búnaðist tankin um at seta serføroyskan mat eftir føroyskum uppskriftum á borðið fyri gestum. Tey settu sær fyri at bjóða gestum inn at smakka ein góðan bita av Føroyum.
Hetta eydnaðist betur, enn tey høvdu droymt um, og bóndaskapurin fekk skjótt ein nýggjan hugfarsligan kvist: góðan vertskap saman við gestum, ofta fremmandafólkum, ið vilja sleppa at uppliva og njóta góða samveru í einum føroyskum heimi. Umframt norðurlendsk mál duga vertirnir bæði enskt og týskt. Fyri sítt arbeiði tóku Anna og Óli ímóti norðurlendsku Emblu-virðislønini í bólkinum „Matferðamál“ í 2017.
Henda bókin greiðir frá rávørunum, nýttar verða, og arbeiðnum, sum verður lagt í. Vit fylgja ársringrásini við fenaði og gróðri, hvussu alt veksur og búnast, til tað endar á borðinum í fjálgari stovu við útsýni yvir firðir og oyggjar.
---
Bókin fæst á føroyskum, enskum og týskum
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Stórur partur av ítrótti í Evropa liggur stillur í løtuni, men hóast millum annað “veruligur fótbóltur” ikki verður leiktur, so verður dystast í efótbólti.
Áðrenn jól vunnu Heðin Egholm Skov og Virgar Trondesen sær rættin at umboða Føroyar í UEFA eEuro 2020-undankappingini.
Fyrsta umfar var í gjár, og føroysku landsliðsleikararnir hittust í hølunum hjá Fótbóltssambandinum og spældu yvir netið móti leikarum úr fimm ymisku londunum, ið Føroyar eru í bólki við. Tað er Pro Evolution Soccer hjá Konami, ið spælt verður í. Heðin og Virgar spældu hvør sín dyst móti hvørjum landi, og so varð samanlagda úrslitið talt saman.
Mynd: FSF
Í fyrstu dystunum eydnaðist tað at vinna 3-1. Ein umboðar sítt egna land í spælinum, so sigur á Andorra var sum so ikki so óvæntaður, meðan sigurin á Bale, Ramsey og hinum walisum var flottur.
Ein av spælarunum hjá Italia er heimsmeistari, og har gjørdist samanlagt talan um greiðan ósigur. Móti Ukreina varð ósigurin størri, men móti Montenegro endaði annar av dystunum við sigri.
Seinna umfarið verður leikt mánadagin 30. Mars.
UEFA eEuro 2020-undankappingin, 1. Umfar:
Føroyar – Wales 3-1
Føroyar – Andorra 3-1
Føroyar – Italia 4-10
Føroyar – Montenegro 2-6
Føroyar – Ukraina 2-13
Støðan eftir 1. Umfar:
Italia 13
Montenegro 11
Ukraina 10
Føroyar 6
Andorra 3
Wales 0


text:
Tann køvisligi kloakkroykurin
Spillivatnsætlanin er eitt hugtak í kommunalum høpi. Hetta er ein ætlan um at beina alt skitið frárensl frá rottangum og vatnavlopum út á streymasjógv. Til tess er neyðugt at hava eitt gott og trygt undirstøðukervi við rørum og savningar- og reinsibrunnum.
Av kommununum hevur Tórshavnar kommuna sjálvsagt størstu uppgávuna í so máta. Javnt og samt hevur verið arbeitt við at leggja gamlar kloakkir av nýggjum og føra leivdirnar út á streymasjógv. Hetta er farið fram bæði í Havn, á Argjum, í Hoyvík og bygdunum annars í kommununi.
Batin hevur verið stórur í støðum, men vit eru ikki komin nóg langt enn til tess at lúka treytirnar í spillivatnsætlanini, sum landið hevur gjørt. Fyritreytin fyri at gera framstig er, at nóg nógvir pengar verða játtaðir til arbeiðið.
Frá 2005 setti táverandi samgongan í meðal 15 mió. kr. árliga av á íløgum til arbeiðið, viðhvørt meir. Nógv fekst á skaftið, men sum fráleið minkaðu játtanirnar eins og hugurin hjá teimum ráðandi at fáa hetta frá hondini. Seinastu árini hevur játtanin verið meir at kalla ein viðfáningur, og tessvegna er framvegis langt eftir á mál.
Tjóðveldi metir málið um spillivatnið sum ein tann týdningarmesta umhvørvis- og trivnaðarspurningin í dag. Altumráðandi er, at vit hava reinar áir og vágir, og líka so umráðandi er tað, at vit hava reina luft millum húsini. Hetta eru alt fyritreytir fyri góðum og sunnum trivnaði. Fátt er so køvisligt sum at vaða í kloakkroyki.
Tí raðfestir Tjóðveldi málið, og fáa vit ávirkan eftir býráðsvalið, verða játtanirnar til hesi átøk hækkaðar aftur, so tær muna.
Jógvan Arge varaborgarstjóri úr Tjóðveldi


text:
Umhvørvisstovan skal gera eitt savn, har allar dátur og vitan um okkara náttúru, so sum útbreiðsla av djóra- og plantusløgum, skulu miðsavnast og gerast atkomuligar fyri øll. Sum tað fyrsta, ið verður almannakunngjørt, er eitt náttúrukort, sum er lagt út á Føroyakort.fo. Her sæst, hvar lyngheiðar, vátlendi og onnur sløg av føroyskari náttúru eru í landinum. Kortið varð upprunaliga gjørt til bókina “Føroya Náttúra – Lívfrøðiligt margfeldi”, og er nú talgilt og alment.
Kortið vísir Føroyar deildar upp í seks lendissløg. Væntandi fer kortið at hava áhuga hjá gongufólki og ferðavinnu, men eisini hjá kommunum, landbúnaði og øðrum, sum gagnnýta jørðina. Og ikki minst hjá eini framtíðar náttúrufyrisiting, sum ætlandi skal ansa eftir lívfrøðiliga margfeldinum í Føroyum.
Kortið byggir á upplýsingar, sum eru savnaðir inn fyri nøkrum árum síðani, og ein nýggj støðulýsing av, hvørji lendissløg vit hava hvar, er tí væntandi. Serliga áhugavert er at fylgja við, hvussu stendur til við lyngheiðunum og vátlendinum, sum eru okkara sjáldsamastu lendissløg, har stórt margfeldi er.
Broytingar í lendi og lendisnýtslu eru millum høvuðsatvoldir til, at sløgini av plantum og djórum fækka - at vit missa margfeldi. Tí hevur tað stóran týdning at fáa glið á arbeiðið at lýsa føroyskt lendi og lendisnýtslu. Hetta krevur breitt og tvørfakligt samstarv millum serfrøðingar innan plantur, vistfrøði, ferðavinnu og landbúnað.
Kortið kann síggjast á www.foroyakort.fo, far inn á høvuðskortið og tendra lagið “náttúrumargfeldi.”« Aftur
Ongantíð eru so nógvar nýggjar adre…
03-04-2020
Góðkenning av árinsmeting av sjóvar…
31-03-2020
Leiðari til skógrøkt
18-03-2020
Leiðari til skógrøkt
18-03-2020
Skerdar avgreiðslutíðir
12-03-2020
Skerdar avgreiðslutíðir
12-03-2020
Margfeldisráðstevna í Keypmannahavn…
24-02-2020
Nýggi stjórin boðin vælkomin
03-02-2020
Ung eiga at vera við til at bjarga …
30-01-2020
Tvey sveimandi elorkuverk í Vestman…
29-01-2020


text:
Enniberg fiskaði 100 tons av svartkalva í trý døgn
vinna09-10-2019 - 16:08 - Jóanis Nielsen
Enniberg kom á Havnina í gjáramorgunin við 100 tonsum av svartkalva, sum teir hava fiskað við Vestur-Grønland, teir høvdu bert loyvi at fiska 100 tons og tað tók teimum trý døgn.
Vit tosaðu við skiparan Sonny Johannesen fyri løtu síðan, hann segði at havið kókaði í svartkalva, tað seinasta hálið gav 35 tons.
Tey grønlendsku skipini hava rokfiskiskap í løtuni.
Tað vóru 24 mans við hendan túrin.
Veiðan varð landað í Havn í gjár. Nú verður riggað til at fara í Barentshavið, har teir skulu fiska tosk, ætlandi fara teir avstað leygardagin, segði Sonny Johannesen, tá verða tað 35 mans við Enniberg.


text:
Deyvafelagið hevur leygardagin tann 2. mai 2015, haft aðalfund.
Á skránni var m.a. nevndarval. Maria E. Næss, sum hevur verið forkvinna í nøkur ár, heldur áfram. Næstformaður stóð eisini fyri valið í ár og valdið sitandi næstformaður, Høgni L. Højgaard at halda áfram 2 ár afturat. Sitandi nevndarlimir, Sofía H. Ellefsen og John Sigurd Andreassen, valdu bæði at halda áfram eitt ár afturat.
Hetta árið hevur verið hendingaríkt fyri okkara limir á nógvum økjum. Limirnar hava nú møguleika at bílleggja ein skrivitulk, frá Teknmálstulkatænastuni. Hetta hevur verið eitt ynski sum fleiri av okkara limum hava haft í nógv ár og fegnast Deyvafelagið at hetta endiliga er vorið ein veruleiki.
Dag & Vika bleiv á fyrsta sinnið livetulkað og sent beinleiðis til okkara limir umvegis netið, í 2014. Hetta er eisini eitt stórt framstig og vit vóna at hetta verður ein føst tænastan sum okkara limir fara at fáa í 2015.
Enn eru tó nógv ymisk viðurskiftir, sum kunnu gerast betri hjá okkara limum , m.a. taluupptrening til okkara limir sum velja at fáa, CI, fleiri tulkaðar sendingar í Kringvarpinum og fáa teknmál viðurkent. Hetta og nógv onnur økir arbeiðir Deyvafelagið áhaldandi fyri og vónandi fara vit at síggja enn fleiri framstig í hesum árinum.


text:
Træ
Øll træ vindeygu og træ hurðar verða framleidd úr kjarnutræ. Træ fyri lívið! Les meiri her á viðhefta fíli nevndur "Kjarnutræ".
Trævindeygað er klassikarin, sum við sjarmu, hugna og stíli heldur í nógv ár. Fyri at tú kanst fáa røttu vindeyguni til heimið, verða Storm trævindeygu framleidd í júst tí máti og sniði, tú vilt hava. Sama um talan er um topphongd, síðuhongd, topstýrd ella við føstum karmi og við sprossum ella ei. Fleiri av okkara kundum vilja hava ymsar loysnir í sama húsi. Hesir sera ymisku eginleikar kunnu saktans verða settir saman í sama karmi, tá ið fleiri vindeygu verða sett saman.
Storm trævindeygu eru umfatað av 10 ára trygdini, sum vit veita øllum okkara kundum.
Kjarnutrae.pdf Kjarnutræ
Traevindeygu urval.pdf Trævindeygu úrvæl


text:
Tarjei Vesaas
Tarjei Vesaas (føddur 20. august 1897, deyður 15. mars 1970) var ein norskur rithøvundur. Í nærum hálvthundrað ár kom við stuttum millumbili - krígsárini tó undantikin - skaldaverk frá hansara hond, fyrsta í 1923 og seinasta sama árið, hann doyði. Út ímóti 40 verk tilsamans. Vesaas skrivaði mest í óbundnum máli. Meira enn helmingurin av bókunum vóru skaldsøgur. Men tað komu eisini nøkur stuttsøgusøvn og nakrir sjónleikir. Ikki fyrr enn eftir Seinna heimsbardaga fór hann at royna seg í bundnum máli, og eisini her vísti hann sítt hegni. Tað gingu tó eini tíggju ár, áðrenn fólk rættiliga góvu sær far um skaldskapin hjá Tarjei Vesaas. Eisini tað, at hann skrivaði á nýnorskum, avmarkaði norsku lesifjøldina.
Lívsleið[rætta | rætta wikitekst]
Vesaas var føddur á Vesaas-garðinum í Vinje í Telemørkini. Hann stóð til garðin, sum í eini tíggju lið hevði verið í somu ættini. Men hugurin stóð til bókina og at skriva. Og sum skald kom hann at útinna sítt lívsverk. Vesaas búsettist í Midtbø í grannalagnum, har hann vaks upp, við Vinjevatnið. Har búði hann ævi sína saman við konuni, Halldis Moren, ið eisini er skald. Hetta vakra landslagið mitt inni í Norra er í nógvum førum karmur um teir tilburðir, ið fara fram í bókum hansara. Og hesin landsparturin er kendur fyri at hava fostrað nógv listarfólk. Men Vesaas fevnir longur enn at vera heimstaðarskald. Tey evni, hann viðger, eru alment menniskjalig. Sjálvur var hann fámæltur, og longu tíðliga tóktist hann gátuførur. Hann hevði nógv inni við seg sjálvan. Men í skaldskapi sínum talar hann, tó at hann her eisini mangan er gátuførur. Hann skrivar nógv um tvíbýtta menniskjað, ið ber so nógv av bæði góðum og illum í sær. Hann talar t.d. um vind, ið blæsur heitur og myrkur úr teimum ókendu dølunum, ein hevur í sær.
Ritverk[rætta | rætta wikitekst]
Tær báðar skaldsøgurnar "Det store spelet" (1934) og "Kvinnor ropar heim" (1934) eru um lívið á einum bóndagarði. Frá at gera uppreistur vendir tann ungi bóndasonurin aftur til garðin og finnur samanhangin í luti sínum í tilveruni. Sama árið, Norra var hersett, kom "Kimen". Hon er um eitt friðarligt oyggjarsamfelag, sum sansaleys øði kemur í, tí manndráp er framt. Tað er krígsøldina, Vesaas hugsar um: "Det ukjende dyret stakk trynet inn på livet av mennesket". Og tá fólk hava summað seg, mugu tey spyrja seg sjálvi, hvørji tey eru, og viðganga, at tey vistu ikki, at tey vóru soleiðis. Tá bardagaárini vóru av, var hann til reiðar við "Huset i mørkret", ein symbolsk bók um hesi myrku árini í norsku søguni. Undrunarvert er, at Vesaas so stutt aftaná er førur fyri so ræðiligan hátt at lýsa menniskjuni, tí fólk vóru á gosi um framdar misgerðir.
Tær bøkur, ið koma eftir kríggið, eru eisini nógv merktar av tí ótryggu tilveruni, menniskjuni livdu undir. Hann tekur fram evni sum angist, skuldarkenslu, týningarhug og atomhóttan. Einsemiskenslan er stór, og tað kann vera so ymist, hvussu tað er við tí hjálpandi hondini. Tó finst sum heild ein lívsjáttandi áskoðan. Stílurin er knapporðaður, ábendandi við nógvum symbolskum myndum. Í 1957 kom "Fuglane", sum fyri mongum stendur sum høvuðsverkið millum skaldsøgurnar. Lisin beinleiðis er henda skaldsøgan ein lýsing av einum evnaveikum manni, Mattis, ið er um 40 ára aldur, og systur hansara, Hegu, ið hevur hann búgvandi heima. Vit fata so væl tað baks, hon hevur av honum. Har afturat má hon ansa eftir hvørjum orði, hon sigur við hann. Tá Jørgen kemur inn í myndina, broytist alt. Hega fær ein mann at halda seg til. Men samtíðis missir Mattis tað einasta menniskjað, hann er knýttur at. Hann kennir seg uttanfyri í øllum. Hóast Mattis ikki er "skarpur" sum hini, so er hann meira í samljóð við náttúruna. Hann skilur fuglamál. Tá Mattis skal tosa við systrina um sínar upplivingar, er tað, sum tveir ymiskir heimar møtast: skaldaheimurin og gerandisheimurin. Vesaas hevur sagt um Mattis, at hann er "eit sjøvportrett med visse atterhald".
Fyri "Isslottet" (1963) fekk Vesaas Bókmentavirðisløn Norðurlandaráðsins í 1964. Lýsingin av tí tølandi ísborgini festir seg í hugan. Men tað er eisini lýsingin av einum beinfrystum og byrgdum menniskjasinni, sum ikki tiðnar, fyrr enn vársólin sleppur framat: tá kærleikshondin frá einum øðrum menniskja rørir ein. Seinasta skaldsøgan "Båten om kvelden" kom út í 1968. Maðurin í bátinum á vatninum er sum so mangan myndin um lívsferð menniskjans.
Útgávulisti[rætta | rætta wikitekst]
- Menneskebonn – skaldsøga, 1923
- Sendemann Huskuld – skaldsøga, 1924
- Guds bustader – sjónleikur, 1925
- Grindegard. Morgonen – skaldsøga, 1925
- Grinde-kveld, eller Den gode engelen – skaldsøga, 1926
- Dei svarte hestane – skaldsøga, 1928
- Klokka i haugen – stuttsøgur, 1929
- Fars reise – skaldsøga, 1930
- Sigrid Stallbrokk – skaldsøga, 1931
- Gjest ved Boknafjorden – stuttsøgur, 1931
- Dei ukjende mennene – skaldsøga, 1932
- Sandeltreet – skaldsøga, 1933
- Ultimatum – sjónleikur, 1934
- Det store spelet – skaldsøga, 1934
- Kvinnor ropar heim – skaldsøga, 1935
- Leiret og hjulet – stuttsøgur, 1936
- Hjarta høyrer sine heimlandstonar – skaldsøga, 1938
- Kimen – skaldsøga, 1940
- Huset i mørkret – skaldsøga, 1945
- Bleikeplassen – skaldsøga, 1946
- Kjeldene – yrkingar, 1946
- Leiken og lynet – yrkingar, 1947
- Morgonvinden – sjónleikur, 1947
- Tårnet – skaldsøga, 1948
- Lykka for ferdesmenn – yrkingar, 1949
- Signalet – skaldsøga, 1950
- Vindane – stuttsøgur, 1952
- Løynde eldars land – yrkingar, 1953)
- Bleikeplassen – sjónleikur, 1953
- 21 år – sjónleikur, 1953
- Avskil med treet – sjónleikur, 1953
- Vårnatt – skaldsøga, 1954
- Ver ny, vår draum – yrkingar, 1956
- Fuglane (føroyskt heiti: "Fuglarnir") – skaldsøga, 1957
- Ein vakker dag – stuttsøgur, 1959
- Brannen – skaldsøga, 1961
- Is-slottet – skaldsøga, 1963
- Bruene – skaldsøga, 1966
- Båten om kvelden – skaldsøga, 1968
- Liv ved straumen – yrkingar, 1970


text:
Vegateinurin er úr Skálafirði til bygdina undir Gøtueiði. Teinurin er um 5 km langur við hámarksferðini 80 km/t.
Ferðslutøl úr ferðslumodellinum vísa, at í 2019 er ársmiðalferðslan á teininum 5.700 bilar.
Tá Eysturoyartunnilin letur upp, verður mett, at ferðslan fer niður í eina helvt til 2.800 bilar um samdøgrið. Tá ein møguligur Gøtudalstunnil er gjørdur, minkar ferðslan niður í 1.200 bilar um samdøgrið.
Ætlaða vegabreiddin á hesum teini er 2 x 3,25 m vegur við vegøksl á báðum síðum.
Í 2016 var 1 km av vegateininum dagførdur. Vegurin varð rættaður upp, vegakslar gjørdar, bilverja sett upp, trygdarveit gjørd, og vegateinurin asfalteraður.
Tann parturin, sum eftir er at dagføra, er umleið 3,2 km langur. Vegurin er í fleiri støðum ov smalur sambært verandi normi. Har vegurin er nóg breiður, mangla bæði trygdarveit og vegakslar.
Teir manglandi 3,2 km av vegi verða dagførdir. Her er serliga talan um vegakslar, soleiðis at til ber at seta bilverju fram við vegnum, samstundis sum vegurin eigur at verða asfalteraður.
Frákoyringarbreytir við Lambareiði:
700.000 krónur.
Ferðslutrygdarætlan:
250.000 krónur.
Eingin avleidd verkætlan.
Um grót frá Gøtudalstunlinum verður nýtt, kann 1/6 sparast í sambandi við gerð av verklagnum. Hetta er tó treytað av, at Gøtudalstunnilin og víðkanin av vegnum verða gjørd samstundis, soleiðis at tilfar ikki skal leggjast á goymslu.


text:
Stórur partur av tilfeinginum, sum vit liva av í Føroyum kemur úr sjónum. Á Føroya Sjósavni eru framsýningar við livandi tilfeingi. Her eru góðir møguleikar fyri undirvísing og uppsetan av kørum við rennandi sjógvi til royndir.
Tilfeingi
Føroya Sjósavn er ogn hjá grunninum Føroya Sjósavn. Tórshavnar býráð eigur bygningin og økið rundanum. Føroya Sjósavn hevur eina leiguavtalu við Tórshavnar býráð í 30 ár. Í nógvum førum hava tankar verið frammi, um at stovnseta eitt akvarium í Føroyum. Royndir vóru gjørdar í kjallarinum í fiskahúsinum í Kaldbak fyrst í hálvfemsunum og áhugin fyri hesum smáu royndum var ómetaliga stórur. Síðst í hálvfemsunum var ætlanin at byggja eitt stórt akvarium í Sandágerði í samband við eina samanlegging av Biofar, Føroya Náttúrugripasavni og Náttúruvísindadeildini á Fróðskaparsetri Føroya. Hendan ætlanin fór fyri bakka, men íshúsið á Argjum stóð framvegis niðri við sjóvarmálan á Argjum. Eitt framúr stað til endamálið. Í 2005 samlaði Bjørki Geyti ein áhugabólk rundan um seg, og søkt varð um at fáa loyvi at nýta íshúsið til akvarium. Saman við peningi til smærri íløgur og rakstur játtaði býráðið í 2005 at lata íshúsið og øki rundanum til endamálið. Harumframt játtaði býráðið at fíggjað raksturin av verkætlanini í 2006. Ein nevnd er sett saman av fólki, sum av ymsum orsøkum hava áhugað í akvariuminum. Harumframt eru fólkini í áhugabólkinum til gagns fyri verkætlanina við tað, at tey við sínum førleikum kunnu stuðla uppundir akvariumið. Gunnar Djurhuus og Bjørki Geyti hava báðir starvast á Biofar. Teir eru kavarar, og hava drúgvar royndir við ymsum maritimum arbeiði. Hørdur Wardum hevur drúgvar royndir frá alivinnuni. Magnus Gaard er lívfrøðingur við granskingar, framsýningar og undirvísingarroyndum, og Suni Petersen er verkfrøðingur á umhvørvis-deildini á Heilsufrøðiligu starvstovuni.
Copyright © All Rights Reserved


text:
Hví føroyska fólkatingsumboðan á Christiansborg?
27. mai 2019
Ein spurningur, sum aftur og aftur verður settur er: Hví føroyska fólkatingsumboðan á Christiansborg?
Fyri okkum í Sambandsflokkinum, so er hetta ein spurningur, sum vit fegin vilja og kunnu svara lættliga uppá. Orsøkirnar til, at vit eiga at hava føroyska fólkatingsumboðan á Christiansborg er fleiri, og fari eg í hesi stuttu grein at nevna tríggjar av teimum:
Grundlógartryggjaður rættur
Í sjálvari ríkisgrundlógini stendur, at Føroyar hava rætt til tvey fólkatingsumboð. Hetta er okkara demokratiski rættur í ríkisfelagsskapinum. Henda grundlógartryggjaða rætt fer Sambandsflokkurin altíð at virða og gera brúk av, og Sambandsflokkurin fer ongantíð at ganga við til at avtaka okkara demokratisku umboðan á Fólkatingi. Tvørturímóti vilja vit gera okkara besta fyri at gera brúk av hesum grundlógartryggjaða rætti og kempa fyri, at Sambandsflokkurin fær umboðan á Christiansborg.
Lóggivið verður um føroysk viðurskifti
Á Fólkatingi verður lóggivið um viðurskifti, sum kunnu hava stóran týdning fyri Føroyar. Eisini verður lóggivið um viðurskifti fyri føroyingar, ið eru búsitandi í Danmark og fyri føroyingar, sum koma í samband við danskar myndugleikar. Tað er tí eyðsæð, at tað er av stórum týdningi, at føroysk umboðan er á Fólkatingi - alt annað vildi verið óforsvarligt. Neyðugt er tí við føroyskari fólkatingsumboðan, sum er árvakin og fylgir væl við í øllum málum, sum á onkran hátt kann hava ávirkan á Føroyar og føroyingar.
Ríkisfelagsskapurin
Tað er av stórum týdningi at gera sær púra greitt, at vit eru partur av ríkisfelagsskapinum og eiga tí at virka í felagsskapinum eftir teim lógum og reglum, sum har eru. Fólkatingsumboðini eiga tí at vera eitt slag av sambindiliði í ríkisfelagsskapinum, soleiðis at m.a. føroysku áhugamálini verða væl og virðiliga lýst á Fólkatingi. Hetta eigur at verða gjørt hóvliga og við einum ríkisskapsvinarligum tóna, tí so eri eg sannførdur um, at so fáa vit føroyingar tað besta burturúr ríkisfelagsskapinum - tað, sum vit eisini hava rætt til. Besta trygd fyri, at hetta verður veruleiki, tað er við einum Sambandsumboði á Fólkatingi.
Ein atkvøða til Sambandsflokkin - hon fer væl!
Magnus Rasmussen
valevni hjá Sambandsflokkinum til Fólkatingið
RN
Aftur


text:
South Dakota
South Dakota (enskt: State of South Dakota) er lutstatur í Sambandsríkinum Amerika við umleið 814.000 íbúgvum. Høvuðsstaðurin kallast Pierre og størsti býurin er Sioux Falls. Í 1889 bleiv South Dakota stakríki í USA. Í norðri hevur South Dakota mark við North Dakota, í eystri við Minnesota og Iowa, í suðri við Nebraska, og í vestri við Wyoming og Montana.
Eyknevni er The Mount Rushmore State.
SøgaRætta
UpprunafólkiðRætta
Siouxindiánarnir búðu á grasfløtunum í South Dakota. Teir sótu á hestbaki og veiddu bison. Húðina brúktu teir til tjøld og klæði, kjøtið til matna og horn og bein til amboð. Teir vóru raskir at berjast og gitnir fyri dirvi, og teir vóru í mongum víggi við gullgravarar og niðursetumenn, sum tóku land frá indiánunum í Dakota í 1880-árunum. Í 1876 vunnu siouxindiánarnir á tí amerikanska herliðinum í tí nógv umrødda bardaganum við Little Bighorn, Montana. Men seinni vórðu teir riknir inn á friðingarøkini. Nógvir indiánar í Dakota búgva har tann dag í dag.
Blóðbaðið við Wounded KneeRætta
Tað vóru hvítir, amerikanskir hermenn, ið framdu blóðbaðið við Wounded Knee móti siouxfólkinum (lakota-fólkinum) tann 29. desember 1890 við ánna Wounded Knee í Suðurdakota. Blóðbaðið var í sambandi við, at sioux-krígsmenn, sum langt síðan vóru sendir í eitt reservat, vóru farnir at dansa andadans. Dansurin fór sambært indianarunum at fáa tey hvítu at hvørva av preriuni og bisonarnar at koma aftur. Tey hvítu fataðu harafturímóti dansin sum krígsdans og sendu 7. reiðlið við James Forsyth, obersti, á odda at steðga dansinum. Um morgunin tann 29. desember 1890 fóru hermenninir at skjóta eftir leguni uttan ávaring, millum annað við Hotchkiss-kanónum, ið vóru modernað snarskotvápn. Úrslitið var hálvtannað hundrað deyðir indianarar eftir minni enn einum tíma, herímillum kvinnur og børn og ætthøvdingurin, Big Foot. Reiðliðið harafturímóti misti fimm og tjúgu mans.
Sláturin verður hildin at vera tann seinasti stóri bardagin millum upprunaamerikanarar og hvítar, men í 1973 varð staðið aftur brúkt í samanbresti við teir hvítu myndugleikarnar. Her leyp tjóðarhirðin á nakrar eftirkomarar hjá Siouxfólkinum, sum í eini roynd at noyða stjórnina at kanna ymisk indiansk viðurskifti, høvdu tikið nógvar gíslar. Tað hevði við sær kringsetingina av Wounded Knee, sum vardi í tríggjar mánaðir, og sum endaði við, at upprunaamerikanararnir fingu mong av sínum krøvum eftirlíkað.


text:
8. partur
Vegurin aftur til eitt gott lív
HÓAST lívið gjørdist tómt og innihaldsleyst, nú menniskjuni høvdu gjørt uppreistur ímóti yvirræði Guds, slepti hann ikki teimum upp á fjall. Bíblian greiðir frá: „Skapningurin varð jú lagdur undir fáfongd, ikki við vilja sínum, men fyri Hansara skuld, sum legði hann undir hana, í vón um at skapningurin við skal verða loystur úr trældómi forgeingiligleikans til dýrdarfrælsi Guds barna.“ (Rómbrævið 8:20, 21) Ja, Gud gav eftirkomarunum hjá teimum báðum fyrstu menniskjunum vón — eina trygga vón um at sleppa undan syndini og deyðanum, sum øll fingu í arv. Tey kundu aftur fáa tætt samband við Jehova Gud. Hvussu?
2 Tá Ádam og Eva syndaðu, tóku tey útlitini til eitt ævigt og meiningarfult lív á jørðini frá eftirkomarum sínum. Tá tey valdu sjálvi at avgera, hvat ið var gott og ilt, seldu tey at kalla alla komandi ætt sína til trældóm undir synd og deyða. Eftirkomarar teirra kunnu samanberast við trælir, ið verða hildnir fangar á eini fjarskotnari oyggj, sum grummir stjórnarharrar hava valdið á. Ja, deyðin hevur veruliga valdað sum kongur yvir mannaættini, ið eisini hevur trælað undir einum øðrum kongi — syndini. (Rómbrævið 5:14, 21) Eingin tykist vilja bjarga henni. Tað var jú ættarfaðirin sjálvur, ið seldi tey sum trælir! Men so sendir ein vælgerari son sín, ið letur alt gjaldið, ið krevst til at geva øllum trælunum frælsi. — Sálmur 51:7; 146:4; Rómbrævið 8:2.
3 Í hesi myndini umboðar maðurin, ið bjargaði trælunum, Jehova Gud. Sonurin, sum læt loysigjaldið, er Jesus Kristus. Hann var til sum einborni sonur Guds, áðrenn hann gjørdist menniskja. (Jóhannes 3:16) Hann var allarfyrsti skapningur Guds, og allir aðrir skapningar í alheiminum vórðu til við honum. (Kolossebrævið 1:15, 16) Á undurfullan hátt flutti Jehova lívið hjá hesum andaliga soninum til móðurlívið hjá einari moyggj, soleiðis at barnið kundi verða føtt sum eitt fullkomið menniskja, ið var tað gjaldið, sum guddómliga rættvísin kravdi. — Lukas 1:26-31, 34, 35.
4 Tá Jesus var um 30 ára gamal, varð hann doyptur í Jordanánni. Við dópin varð hann salvaður við heilagum anda, ella virksomu kraft Guds. Soleiðis gjørdist hann Kristus, sum merkir „hin salvaði“. (Lukas 3:21, 22) Tænasta Jesusar á jørðini vardi hálvtfjórða ár. Hesi árini lærdi hann lærisveinar sínar um „ríki Guds“, stjórnina, sum ræður í himli, og sum tryggjar, at menniskjuni aftur fáa friðsælt samband við Jehova Gud. (Lukas 4:43; Matteus 4:17) Jesus visti, hvussu menniskjuni kundu fáa eitt gott lív, og hann gav lærisveinum sínum neyvar leiðreglur viðvíkjandi lukku. Hví ikki blaða Bíbliuna upp á Matteusevangeliið, kapitlini 5 til 7, og lesa okkurt av tí, sum hann segði í Fjallataluni?
Hevði tú ikki verið honum sera takksamur, ið loysti teg úr trældómi?
5 Mótsett Ádami var Jesus Gudi lýðin í øllum. Hann „gjørdi ikki synd“. (1 Pætur 2:22; Hebrearabrævið 7:26) Í grundini átti hann tí rættin at liva á jørðini í allar ævir, men hann ’gav lív sítt’ fyri at gjalda Gudi aftur tað, sum Ádam hevði kastað frá sær. Á pínslutrænum gav Jesus frá sær lívið sum fullkomið menniskja. (Jóhannes 10:17; 19:17, 18, 28-30; Rómbrævið 5:19, 21; Filippibrævið 2:8) Á henda hátt útvegaði Jesus loysigjaldið. Hann læt tað gjaldið, sum kravdist til at loysa mannaættina úr trældóminum undir syndini til deyða. (Matteus 20:28) Hugsa tær, um tú sjálvur knossaðist sum trælur á einari verksmiðju. Hevði tú ikki verið honum ómetaliga takksamur, sum tók stig til at bjarga tær burtur úr trældóminum, og eisini honum, sum sjálvboðin ofraði lív sítt fyri teg? Við endurloysingini varð slóðað fyri, at vit kunnu koma upp í aftur alheims familjuna hjá Gudi og fáa eitt veruliga nøktandi lív, bjargað úr trældóminum undir synd og deyða. — 2 Korintbræv 5:14, 15.
6 At vit kenna og virðismeta hesa náði frá Jehova, gevur okkum uppaftur størri orsøk til at fylgja bíbilsku vísdómsorðunum í okkara egna lívi. Tak til dømis eina av teimum meginreglunum, sum eru torførast at fylgja — nevniliga regluna um at fyrigeva øðrum, tá tey hava syndað ímóti okkum. Minnist tú orðini í Kolossebrævinum, kapittul 3, ørindi 12 til 14, sum vórðu nevnd í 2. parti? Tey ørindini eggjaðu okkum til at fyrigeva øðrum, hóast vit hava orsøk til klagu móti teimum. Samanhangið sigur hví: „Sum [Jehova] hevur fyrigivið tykkum, skulu eisini tit fyrigeva.“ Tá vit veruliga skilja og virðismeta tað, sum Jehova og Jesus Kristus hava gjørt fyri mannaættina, verða vit eggjað til at fyrigeva øðrum, hvat tey so hava gjørt, serstakliga um tey angra og biðja um umbering.


text:
- Tíðindi, mentan og ítróttur
Minni foreldragjald í Klaksvík kostar 600.000 kr.
Tak niður
Klaksvíkar kommuna fer at endurrinda foreldrum, sum ikki brúka dagstovnarnar í løtuni, foreldragjaldið, nú koronasmittan herjar.
Tað fer í fyrstu syftu at kosta kommununi 600.000 kr.
Dennis Holm, formaður í Kommunufelagnum, sigur, at tað stendur til hvørja kommunu sær at gera av, hvat gjørt verður á dagstovnaøkinum, men tá tíðin er búgvin, eiga Kommunufelagið og landsstýrið at tosa saman, um hvør skal gjalda rokningina.
Sí eisini


text:
Arbeiðsviðurskifti í starvsvenjing
Niðanfyri brot úr Útbúgvingarbók
Næmingurin fær lestrarstuðul undir útbúgvingini og er tí afturat tí vanligu starvsfólkanormeringini á starvsvenjingarstaðnum, tá hann/hon er í starvsvenjing. Soleiðis fær næmingurin tíð til at læra.
Frídagar
Næmingur í starvsvenjing hevur vanliga frí allar halgidagar og vikuskiftir.
Vaktararbeiði kann fyrikoma í starvsvenjingini, - tað er kvøld og náttarvaktir.
Næmingar arbeiða 8 tímar dagliga, 4 dagar um vikuna. Ein dagur um vikuna er lestrardagur.
Næmingar eru avlamistryggjaðir undir allari útbúgvingini.
Um sammett verður í mun til somu útbúgvingar í Danmark, so fær ein næmingur har løn undir útbúgvingini, er settur í starv sum lærlingur, og tá er næmingurin eisini ein partur av normeringini, og inngongur sum full arbeiðskraft.
Námsdagur/Lestrardagur
Námsdagur er hvønn fríggjadag. Í "líka vikum" eigur skúlin møguleikan at planleggja vitjanir e.a. Um einki er planlagt á lesidøgunum, eigur næmingurin dagin til lesnað, bólkaarbeiði, stovnsvitjanir ella annað, ið hann sjálvur skipar fyri.
Starvsvenjingarstaðið kann planleggja eitthvørt tiltak á lestrardegnum í "ólíka vikum".
Um ein frídagur fellur á ein fríggjadag, fellur lestrardagurin burtur.
Um ein frídagur fellur á ein annan vikudag, verður lestrardagurin hildin sum vanligt.


text:
Tvær umsóknir fingið stuðul á heilsuøkinum
Í dag, 19. desember, er stovningardagurin fyri fyrsta sjúkrakassan í Føroyum. Á hesum degi verður almannakunngjørt, hvør fær játtað stuðul til gransking úr Sjúkrakassagrunninum.
Leita eftir føroyskum genvarianti fyri bróstkrabba
Granskingarnevndin hevur gjørt av at játta kr. 576.000 í stuðli til granskingarverkætlan, sum skal kanna, hvørt tað finnast serligir føroyskir variantar av bróstkrabbagenum. Tað eru fleiri kendir variantar av genunum BRCA1 og BRCA2. Tað er staðfest, at tað eru ymsir variantar í ymsum geografiskum økjum og millum ymiskar fólkabólkar. Nú skal kannast, um tað møguliga eru serligir variantar í Føroyum. Endamálið er at fáa neyvari vitan á økinum og at kunna leggja eina neyvari ætlan fyri bróstkrabbaskreening í Føroyum. Verkætlanin kallast: ”Identifying breast cancer susceptibility genes in the Faroese population and its relation to hereditary breast-ovarian cancer syndrome”. Noomi O. Gregersen er verkætlanarleiðari, og verkætlanin fer fram á Ílegusavninum.
Játtanin varð latin eftir tilmæli frá faknevndini, sum er sett at meta um umsóknir um stuðul frá Sjúkrakassagrunninum.
Játtanin er latin frá høvuðsøki 2, ið er eitt av trimum høvuðsøkjum, sum fæið hjá niðurlagdu sjúkrakassunum skal lutast út til. Høvuðsøki 2 fevnir um gransking og menning á heilsuøkinum í Føroyum.
Í hesum umfarinum varð møguligt at søkja stuðul á tveimum økjum: Hjartasjúkur og Krabbamein. Eitt krav fyri at kunna fáa játtað stuðul er, at tað verður mett sannlíkt, at verkætlanin kann menna heilsuøkið í Føroyum. Tað komu tríggjar umsóknir inn í hesum umfarinum, og ein varð játtað.
Yvirlit yvir allar játtaðar verkætlanir sæst her
Hvør er upplivda nyttan av hjálpartólum
Faknevndin hevur gjørt av at játta kr. 260.000 til eina kanningarverkætlan hjá Ergoterapeutfelaginum við Turið Jacobsen sum verkætlanarleiðara. Verkætlanin kallast: ”Kanning av effektiviteti av hjálpartólatænastum við amboðinum IPPA (Individually Prioritised Problem Assessment).” Endamálið er at kanna, hvussu eldri hjálpartólabrúkarir uppliva ágóðan av at hava fingið hjálpartól. IPPA varð ment í 1990’unum og mátar, út frá upplivingunum hjá hjálpartólabrúkarum, í hvønn mun trupulleikarnir, sum hann hevur identifiserað, eru minkaðir, eftir at hava fingið hjálpartólini.
Hendan játtanin er latin frá Høvuðsøki 1, sum er økið, har til ber at fáa stuðul til upplýsandi og mennandi tiltøk umframt kanningarverkætlanir á heilsuøkinum.
Yvirlit yvir allar játtaðar verkætlanir sæst her
Les meira um Sjúkrakassagrunnin her
Tilvildarlig mynd